open-index/open-wikipedia-markdown huggingface dataset:
దేవులపల్లి సుబ్బరాయ శాస్త్రి (బుజ్జాయి)

**దేవులపల్లి సుబ్బరాయశాస్త్రి** (11 సెప్టెంబరు 1931 - 27 జనవరి 2022) చిత్రకారుడు, రచయిత. ఈయన ప్రసిద్ధ రచయిత దేవులపల్లి కృష్ణశాస్త్రి కుమారుడు. ఆయన కలం పేరు "బుజ్జాయి".
## జీవిత విశేషాలు
ఆయన దేవులపల్లి కృష్ణశాస్త్రి, రాజహంస దంపతులకు సెప్టెంబరు 11 1931లో జన్మించాడు. ఆయన సోదరి సీత. బుజ్జాయి గారిని కృష్ణశాస్త్రి గారు అందరిలా పాఠశాలకు పంపకపోవడంతో, ఆయనకి సంప్రదాయ పద్ధతుల్లో విద్యాభ్యాసం జరుగలేదు. సాంప్రదాయక చదువులు చదవకపోయినా ఆయన తనకంటూ ఓ ప్రత్యేక పేరును సంపాదించుకున్నారు. ఆయన తండ్రి వెన్నంటే ఉండేవారు. అలా ఉండడం వలన ఆ కాలం నాటి గొప్ప వ్యక్తులందరికి సన్నిహితంగా మెలిగారు. బాల్యంలో ఓ సభలో బోరు కొడుతుందని "శ్రీశ్రీ" గారు బుజ్జాయిని షికారుకు తీసుకుని వెళ్ళి ఆడించారట. అలా శ్రీశ్రీ, విశ్వనాథ సత్యన్నారాయణ వంటి కవుల, రచయితల, యితర ప్రముఖులతో ఆయన తన అనుభవాలను "నాన్న-నేను" అనే పుస్తకంలో కథలుగా వివరించారు. పంచతంత్ర కామిక్స్ ను మొట్టమొదట ఆంగ్లం లో ఆయన రాసాడు.

17 సంవత్సరాల వయసులో బుజ్జాయి "బానిస పిల్ల" అన్న బొమ్మల పుస్తకం ప్రచురించి 'కామిక్‌ స్ట్రిప్‌' పుస్తకాలకు దేశంలోనే ఆద్యుడిగా పేరుపొందారు. బాపు రమణల బుడుగు లాంటి క్యారెక్టర్ డుంబు సృష్టికర్త ఈయనే. పంచతంత్ర కథలకు ముచ్చటైన బొమ్మలు వేసి ఇలస్ట్రేటెడ్ వీక్లీలో 1963 నుంచి 68 వరకూ సీరియల్ గా ప్రచురించారు. లక్షలమందిని ఆకట్టుకున్నారు. ఈ ఇంగ్లిష్ కామిక్స్ 5 పుస్తకాలుగా వచ్చాయి. మిత్రలాభం, మిత్రభేదం పుస్తకాలుగా ఇవి తెలుగులోనూ దొరుకుతున్నాయి. ఆయన డుంబు, భైరవ్, పెత్తందార్ కామిక్ స్ట్రిప్పులను వేసారు.

## రచనలు
‘న్యాయానికి భయం లేదు’ అనే బొమ్మల ధారావాహిక ఆంధ్రప్రభ వారపత్రికలో ప్రచురితమైనది. ఇది 1975లో వచ్చింది. ఆయన "నాన్న-నేను" అనే స్వీయచరిత్ర పుస్తకాన్ని వ్రాసాడు. ఆయన "నవ్వులబండి - డుంబు బొమ్మల కథలు" అనే పుస్తకాన్ని వ్రాసారు.

## వ్యక్తిగత జీవితం
ఆయన తమిళనాడు లోని తిరువాన్‌మయురుకు 4 కి.మీ దూరంలో నివసించేవాడు. ఆయనకు ఇద్దరు కుమార్తెలు, ఒక కుమారుడు. ఆయన తన కుమారునికి తన తండ్రి పేరు "దేవులపల్లి వేంకటకృష్ణశాస్త్రి" అని పెట్టుకున్నారు. కుమారుడు కూడా రచయిత. ఆయన ఆంగ్ల నవల ‘Jump Cut' రాసారు. బుజ్జాయి యొక్క కుమార్తె రేఖా సుప్రియ సినీనటుడు నరేష్ యొక్క మాజీ భార్య. ఆమె కుమారుడు తేజ. బుజ్జాయి రెండవ కుమార్తె లలిత రామ్‌ కూడా తెలుగు రచయిత్రి.

91 యేళ్ళ వయసులో దేవులపల్లి సుబ్బరాయశాస్త్రి వృద్ధాప్య సమస్యలతో పాటు కొంత కాలం అనారోగ్యంతో బాధపడుతూ 27 జనవరి 2022న చెన్నైలోని స్వగృహంలో కన్నుమూశారు. 

## మూలాలు

## ఇతర లింకులు
* How a man who never went to school created (some of) India’s first comics
* 

వర్గం:1931 జననాలు
వర్గం:చిత్రకారులు
విజయనగరం రైల్వే స్టేషను

**[[విజయనగరం జంక్షన్ రైల్వే స్టేషను]]** (**Vizianagaram railway station**), భారతదేశంలోని ఆంధ్ర ప్రదేశ్ రాష్ట్రంలో ఒక రైల్వే స్టేషను.

## చరిత్ర
### ప్రధాన మార్గము
1893 - 1896 సంవత్సరాల మధ్య,  of the తూర్పు తీర స్టేట్ రైల్వే ప్రజల కోసం తెరవబడింది. 1898-99 మధ్య, బెంగాల్ నాగపూర్ రైల్వే దీనికి లింకు చేయబడింది. విజయనగరం రైల్వే స్టేషను ఈ మధ్యకాలంలో ప్రారంభించబడింది.
విజయనగరం రైల్వే స్టేషను వద్ద నుండి రైల్వేను హౌరా, రాయపూర్ విడీపోతుంది.విజయనగరం జిల్లాలో ప్రధాన రైల్వే స్టేషను కావడం వల్ల చాల మంది ఈ రైల్వే స్టేషను గుండా ప్రయాణాలు చేస్తారు. దురంతో ఎక్స్‌ప్రెస్ వంటి వేగవంత రైళ్ళూ ఇక్కడ ఆగుతాయి. వాల్థ్రర్ డీవీజన్ లో ఈ రైల్వే స్టేషనును మొదటీ తరగతి రైల్వే స్టేషను వర్ఘికరించారు. ఇది హౌరా-చెన్నై ప్రధాన రైలు మార్గములో ఉండటం వల్ల ఆ మార్గంలో ప్రయాణం చెయూ ప్రధాన రైలు బళ్ళూ ఆగుతాయ్.

### బ్రాంచి లైను
 విజయనగరం - పార్వతీపురం బ్రాంచి లైను 1908-09 సంవత్సరంలో ప్రారంభించబడింది.

### రైల్వేల పునర్వవస్థీకరణ
బెంగాల్ నాగపూర్ రైల్వే 1944లో జాతీయం చేయబడింది. ఈస్ట్ ఇండియా రైల్వే కంపెనీ, బెంగాల్ నాగపూర్ రైల్వే లలోని కొన్ని భాగాలతో తూర్పు రైల్వే తేదీ 1952 ఏప్రిల్ 14 న ప్రారంభించబడింది. తూర్పు రైల్వేలోని కొన్ని భాగాలతో ఆగ్నేయ రైల్వే 1955 సంవత్సరంలో ఏర్పాటు చేయబడింది. ఇందులోని ఎక్కువ ప్రాంతాలు పూర్వపు బెంగాల్ నాగపూర్ రైల్వేకు చెందినవే. 2003 ఏప్రిల్ సంవత్సరంలో ఆగ్నేయ రైల్వే నుండి తూర్పు తీర రైల్వే, ఆగ్నేయ మధ్య రైల్వే లను ఏర్పాటుచేయబడ్డాయి.

## విద్యుదీకరణ
పలాస-తిలారు, శ్రీకాకుళం రోడ్డు-చీపురుపల్లి, చీపురుపల్లి-అలమండ రైలుమార్గాలు1998-99 మధ్యన విద్యుదీకరణ చేయబడ్డాయి. శ్రీకాకుళం-తిరాలు రైలుమార్గం మాత్రం 1999-2000 మధ్యన విద్యుదీకరించబడింది.

## వసతులు
ఈ రైల్వే స్టేషన్లో రెండు డబుల్ బెడ్డున్న నాన్-ఏ.సి. విశ్రాంతి గదులు, ఒక 8-పడకల డార్మిటరీ సౌకర్యాలు ఉన్నాయి.

## ప్రయాణీకులు
విజయనగరం రైల్వే స్టేషను ప్రతీ రోజూ సుమారు 153,000 ప్రయాణీకులకు సేవలను అందిస్తుంది.

### విజయనగరం రైల్వే స్టేషను మీదుగా పోవు<br /> సూపర్ ఫాస్ట్ ఎక్స్‌ప్రెస్ , ఎక్స్‌ప్రెస్ రైళ్లు

### గ్యాలరీ

File:Replica of a rail engine at Vizianagaram railway station.jpg|Replica of a rail engine at Vizianagaram railway station
File:Platform no 2 at Vizianagaram.jpg|Platform no 2 at Vizianagaram railway station
File:WAG7 class Loco at Vizianagaram.jpg|WAG7 class Loco at Vizianagaram railway station
File:Rail bus and a Loco at Vizianagaram.jpg|Rail bus and a Loco at Vizianagaram railway station


## ఇవి కూడా చూడండి
* భారతీయ రైల్వే స్టేషన్ల జాబితా
* బిట్రగుంట
* భారతీయ రైల్వేలు
* భారతీయ రైలు రవాణా వ్యవస్థ
* భారతీయ రైల్వే జోన్లు 
* భారతీయ రైల్వేలు డివిజన్లు

## మూలాలు

## బయటి లింకులు

*  Trains at Vizianagaram

వర్గం:విజయనగరం జిల్లా రైల్వే స్టేషన్లు
వర్గం:తూర్పు తీర రైల్వే స్టేషన్లు
వర్గం:ఆంధ్రప్రదేశ్ రైల్వే స్టేషన్లు
వర్గం:భారతదేశపు రైల్వే స్టేషన్లు
దేవులపల్లి కృష్ణశాస్త్రి (రచయిత)

**దేవులపల్లి కృష్ణశాస్త్రి** రచయిత, చిత్రకారుడు, కార్టూనిస్ట్‌, గ్రాఫిక్‌ డిజైనర్‌. ఆయన ఆంగ్ల రచనల ద్వారా సుప్రసిద్ధుడు. కృష్ణశాస్త్రి తొలి నవల "ఐస్ బోయిస్ ఇన్ బెల్ బాటమ్స్" దేశవ్యాప్తంగా మంచి పేరు తెచ్చుకుంది. అది కొంత ఆత్మకథాత్మకంగా ఉంటుంది. ఆ పుస్తకం రెండో భాగం ‘రాలీ డేస్ అండ్ డిస్కో నైట్స్’.  ఆయన రాసిన రెండవ పుస్తకం "జంప్ కట్".
## జీవిత విశేషాలు
ఆయన ప్రముఖ కార్టూనిస్టు బుజ్జాయి యొక్క కుమారుడు, భావకవి దేవులపల్లి కృష్ణశాస్త్రి మనుమడు. ఆయన కుటుంబం మద్రాసులో 1960లు, 1970లలో సుమారు 25 సంవత్సరాలు నివసించారు. ఆయనపై తన తాత గారు, నాన్నగారు ప్రభావం పడింది. ఆయన సినిమాలు చూడడం, బొమ్మలు గీయడం - ఇలా అన్నిటిలో ఆయన నాన్న గారిని అనుసరించడానికి ప్రయత్నించేవాడు. సృజనాత్మకమైన వృత్తిని చేపట్టేందుకు తగిన వాతావరణంలో ఆయన పెరిగాడు. అందువల్ల ఆయన చిత్రకళలోనికి ప్రవేశించాడు. ఆయన తాత గారైన కీర్తిశేషులు దేవులపల్లి సినిమాల్లో పనిచేసినా, ప్రాథమికంగా ఆయనకు మాత్రం తండ్రి బుజ్జాయి ద్వారానే సినీ రంగంపై ఆసక్తి పెరిగింది. వేసవి సెలవుల్లో ఆయన ఎండలో తిరక్కూడదని వారి తాత వారిని రోజుకో కథ రాయమనేవారు. అప్పటికే విన్నవైనా, లేదా కొత్తగా ఆలోచించినవైనా, స్వంత మాటల్లో, వారికి నచ్చినట్టు రాయాలి అనేవారు. అలా ముప్ఫై రోజుల్లో ఆయన ముఫ్పై కథలు రాసేవాడు. యిలా ఆయన ఇద్దరక్కచెల్లెళ్లు కూడా చేసేవారి. ఆ విధంగా ఆయనకు రచనా వ్యాసంగానికి బీజం పడింది. ఆయన జీవితంలో బాగా స్థిరపడ్డాక ఇంగ్లీష్‌లో నవలలు రాయడం మొదలెట్టాడు.

## రచనలు
* ఐస్ బోయిస్ ఇన్ బెల్ బాటమ్స్ (HarperCollins, 2011)
* జంప్ కట్ (HarperCollins, 2013)
* హౌ టు బి ఎ లిటరరీ సెన్సేషన్ 

## ‘జంప్ కట్’ గురించి
ఈ నవల్లో కథానాయకుడు సత్యజిత్‌రే. అతని తండ్రి రామన్ సినిమా రచయిత. పెద్దాయన ఆరోగ్యం బాగాలేదంటే చూడటానికి అమెరికా నుంచి ఇండియా వస్తాడు. తర్వాత ఏం జరిగింది, తండ్రి జీవితం గురించి అతనికెన్ని కొత్త విషయాలు తెలిశాయి… అన్నదే కథాంశం. కథ మొదలుకొని ప్రచారానికి వేసే పోస్టర్ల వరకూ అన్నీ వేరే చోటి నుంచి ఎత్తేసినవే ఉంటాయి ఎక్కువసార్లు. ఈ నవలలో అలాంటి సంఘటనల గురించి, అన్నిచోట్లా జరుగుతున్న మేథోచౌర్యం గురించి రాశాడు. దిగ్దర్శకుడు సత్యజిత్‌ రే అంటే ఎంతో అభిమానమున్న ఆయన ఈ పుస్తకంలో ప్రధాన పాత్రకు సత్యజిత్‌ రే రామన్‌ అని పేరు పెట్టారు. రచయిత తన జీవితంలో అధికభాగం గడిపిన మద్రాసు (ఇప్పటి చెన్నై) జీవితాన్నీ, అక్కడి పరిస్థితులనూ ప్రతిఫలించాయి. తాజా 'జంప్‌ కట్‌'లో ఆయన తమిళం, ఇంగ్లీషు కలగలిపి 'తంగ్లీష్‌'లో సంభాషణలు రాయడం విశేషం. నవలలోని పాత్రలు వాస్తవికంగా కనిపించడం కోసం, వాటి డైలాగులను సందర్భానుసారంగా అలా రాశాడు. తండ్రీ కొడుకుల అనుబంధాన్ని ప్రస్తావించే ఈ నవలకు ప్రాథమికంగా తమిళ చిత్ర పరిశ్రమను నేపథ్యంగా ఎంచుకున్నారు. దానికి, మేధాసంపత్తి హక్కుల అంశాన్ని జత చేశాడు.

## వ్యక్తిగత జీవితం
ఆయన తండ్రి ప్రముఖ కార్టూనిస్టు బుజ్జాయి, తల్లి "లక్ష్మి" (భోగరాజు పట్టాభిసీతారామయ్య గారి ముని మనుమరాలు). ఆయన సోదరీమణులు రేఖ సుప్రియ, లలిత రామ్ (రచయిత్రి). ఆయన జీవిత భాగస్వామి కూడా సృజనశీలి. ఆయన భార్య చిత్ర కూడా రచయిత్రి, పిల్లల చదువుకు సంబంధించిన పుస్తకాలకు బొమ్మలు గీసే చిత్రకారిణి కావడం విశేషం.
## మూలాలు

## ఇతర లింకులు
* "Jump Cut" by Krishna Shastri Devulapalli
* Krishna Shastri Devulapalli
* A Tale for Teachers Day!

వర్గం:ఆంగ్ల రచయితలు
లలిత రామ్

**లలిత రామ్**  తెలుగు రచయిత్రి. ఆమె అవంతీ కళ్యాణం, మేఘ నవలలను రాసారు.
## జీవిత విశేషాలు
ఆమె దేవులపల్లి కృష్ణశాస్త్రి మనుమరాలు, బుజ్జాయి కుమార్తె. ఆమె ఆంగ్ల సాహిత్యంలో, బిజినెస్ లలో పట్టభద్రురాలు. ఆమె హైదరాబాదులో జన్మించి మద్రాసులో పెరిగింది. ఆమె బుజ్జాయి, లక్ష్మీ దంపతులకు జన్మించారు. ఆమె తండ్రి భావకవి దేవులపల్లి కృష్ణశాస్త్రి  కుమారుడు. ఆమె తన భర్తతో అమెరికా లోని నార్త్ పసిఫిక్ లో నివసిస్తున్నారు. ఆమె రచనా ప్రస్థానాన్ని వారసత్వంగా కొనసాగిస్తున్నారు. ఆమె రాసిన అవంతీ కళ్యాణం నవల ప్రసిద్ధి పొందింది. ఆమె 2014 లో "మేఘ" అనే నవలను వ్రాసారు. 

## రచనలు
* అవంతీ కళ్యాణం
* మేఘ 
## పురస్కారాలు
* వంశీ అంతర్జాతీయ అవార్డు - సాంస్కృతిక చైతన్యం భారతదేశం బయట వ్యాప్తి చేసినందుకు.
## వ్యక్తిగత జీవితం
ఆమె తండ్రి ప్రముఖ కార్టూనిస్టు బుజ్జాయి, తల్లి  "లక్ష్మి" (భోగరాజు పట్టాభిసీతారామయ్య గారి ముని మనుమరాలు). ఆమె సోదరి రేఖ సుప్రియ, సోదరుడు  దేవులపల్లి కృష్ణశాస్త్రి రచయిత, చిత్రకారుడు, కార్టూనిస్ట్‌, గ్రాఫిక్‌ డిజైనర్‌.

## మూలాలు

## ఇతర లింకులు
* అధికారిక వెబ్‌సైటు - లలితారాం. కాం 

వర్గం:తెలుగు రచయిత్రులు
వర్గం:ప్రవాస భారతీయులు
వర్గం:ఆంగ్ల రచయితలు
లింగ పురాణం

**లింగ పురాణం** హిందూమతం పవిత్ర గ్రంథాలైన అష్టాదశ పురాణాల్లో ఒకటి. ఇందులో ప్రధానంగా శైవ సంప్రదాయాల గురించి వివరించబడింది. 

దీని రచించినది వేదవ్యాస మహర్షి. మొత్తం గ్రంథం 163 అధ్యాయాలతో ప్రధానంగా రెండు భాగాలుగా విభజించబడింది. 

## విషయాలు
లింగపురాణంలో ప్రధానంగా పూర్వభాగం,, ఉత్తరభాగం అని రెండు విభాగాలున్నాయి. ఇందులో ఉత్తరభాగం కన్నా పూర్వభాగం పెద్దది.  ఈ పురాణంలో చాలా విస్తృతమైన విషయాల గురించి సోదాహరణంగా వివరించారు.
;సృష్టి నిర్మాణ శాస్త్త్రం: మొదటి అధ్యాయాలలో ఇది శ్వేతాశ్వతార ఉపనిషత్తులో పేర్కొన్న విధంగా సృష్టి నిర్మాణాన్ని వివరించింది. అధ్యాయం 1.70 ఇది సాంఖ్యయోగ దర్శనంలో పేర్కొన్న విశ్వ సృష్టిని ప్రస్తావించింది.
;ఖగోళ శాస్త్త్రం: అధ్యాయం 1.55 నుంచి 1.61వరకు సూర్యుడు, చంద్రుడు, గ్రహాలు, నక్షత్రాలు, వాటి వెనుక గల పురాణ కథల్ని వివరిస్తుంది.
;భూగోళ శాస్త్త్రం: ఈ భూమ్మీద ఏడు ఖండాలున్నాయని వాటిలో ఉన్న పర్వతాలను, నదులను, అక్కడ ఏమేమి పెరుగుతాయో ఈ ఉపనిషత్తు తెలియజేస్తుంది.
## గమనికలు

## మూలాలు
* 
* 
* 
* 
* 

వర్గం:అష్టాదశ పురాణములు
క్రైస్తవం నుండి హిందూ మతానికి మారిన వారి జాబితా

క్రైస్తవం నుండి హిందూవులుగా మారిన ప్రముఖ భారతీయులు.

ఈ క్రిందివి **క్రైస్తవం నుండి హిందూమతంలోకి మారిన వారి జాబితా**.

## మూలాలు
                                                                                                                

వర్గం:హిందూమతం
వర్గం:మతాలు
వర్గం:జాబితాలు
బోర్సాడ్ సత్యాగ్రహం

**బోర్సాడ్ సత్యాగ్రహం** గుజరాత్కు చెందిన బోర్సాడ్ ప్రాంతంలో 1923లో సాగిన సహాయ నిరాకరణోద్యమ ఘట్టం. వల్లభ్ భాయి పటేల్ ఈ సత్యాగ్రహానికి నేతృత్వం వహించారు. బ్రిటీష్ ప్రభుత్వం సెప్టెంబరు 1923లో ఆనంద్, బోర్సాడ్ తాలూకాల్లో బందిపోటు దొంగల దోపిడీలు సాగుతున్నాయని, ప్రభుత్వానికి ప్రజలు సహకరించట్లేదనీ కనుక తమకు అదనపు సైన్యం, పోలీసుల ఖర్చు అవసరమౌతోందంటూ లెవీ పన్ను విధించింది. ఐతే బందిపోట్లకు పోలీసులు పరోక్షంగా సహకరిస్తూండగా, వారిని పట్టించే సమాచారం చెప్పిన ప్రజలు ఆ కారణంగా బందిపోట్ల దాడికి మరణించారు. ఈ నేపథ్యంలో దీన్ని అవమానకరంగా, అన్యాయంగా భావించిన ప్రజలు వల్లభ్ భాయ్ పటేల్ ఆధ్వర్యంలో సత్యాగ్రహం చేశారు. పటేల్ స్థానికులు, నిజాయితీ పరుడైన ఓ ప్రభుత్వ చిరుద్యోగి సహకారంతో పోలీసులు-బందిపోట్ల అనుబంధం గురించి సాక్ష్యాధారాల సంపాదించి ప్రభుత్వ వాదనలు తిప్పికొట్టారు. చివరకు ప్రభుత్వం దిగివచ్చి లెవీ రద్దుచేసి, బందిపోటు నాయకుల్ని పట్టుకుని శిక్షించింది.
### నేపథ్యం
బబ్బర్ దేవా అన్న ప్రఖ్యాత బందిపోటుది బోర్సాడ్ తాలూకాలోని గోలెల్ గ్రామానికి చెందిన పాటన్ వాడియా జాతి. జోగన్ అనే గ్రామం కేంద్రంగా 1919, 1923 మధ్యకాలంలో బబ్బర్ దేవా బందిపోటు ముఠా దోపిడీలు, అపహరణలు, పదుల సంఖ్యలో హత్యలు చేసింది. ముఠాసభ్యుల్లో అత్యధికులు అదే గ్రామానికి చెందిన పాటన్ వాడియాలే. బోర్సాడ్ పట్టణానికి చెందిన అలీమియా లేదా ఆలియా అనే మరో బందిపోటు ముఠా నాయకుడు కూడా ప్రసిద్ధుడే. అతను 1918, 1923 మధ్యకాలంలో దాదాపు 35 హత్యలు, 55 దోపిడీలకు పాల్పడ్డాడు. బరైయ్యా, పాటన్ వాడియా జాతుల వారైన మరికొందరు ముఠాల నాయకులు ఆలియాకు, బబ్బర్ దేవాకు నకిలీలుగా తిరుగుతూ, తాము వారి పేర్లు పెట్టుకుని భయపెట్టి దోపిడీలు చేసేవారు. ఈ బందిపోటు జాతుల వారికి గతంలో అదే ప్రాంతంలో విస్తారమైన భూములు, ఆధిపత్యం, పరిపాలన ఉండేవి. కానీ క్రమంగా తమ ఆస్తులు పటేళ్ళకు అమ్మడం, బ్రాహ్మణ వైశ్యుల వద్ద తీసుకున్న అప్పుకింద జమ కావడం వంటి కారణాలతో భూమిలేని వారయ్యారు. వీరిని బ్రిటీష్ ప్రభుత్వం నేరస్థజాతుల కింద వర్గీకరించింది. ఆ చట్టం ప్రకారం నేరస్థ జాతిలో జన్మించినవారు, నేరచరిత్ర ఉన్నా లేకున్నా పోలీసుస్టేషన్ కు వెళ్ళి ప్రతీరోజూ హాజరు వేయించుకోవాలి. ఏ దోపిడీ జరిగినా అనుమానం కారణంగా వీరిని జైలుపాలు చేసేవారు, క్రమంగా నేరప్రవృత్తి అలవరుచుకున్నారు. ఈ జాతుల వారికి తమకు నేరస్థ జాతి అన్న ముద్ర పోవాలనీ, ఠాకూర్లు లేక క్షత్రియులని అనిపించుకోవాలనీ అంతర్గతంగా ఉండేది.

ఈ బందిపోట్లతో కొన్నిచోట్ల పోలీసులు కుమ్మక్కయ్యారు. బబ్బర్ దేవాను అణచివేయడానికి పోలీసులే ఆలియాకు మందుగుండు, తూటాలు వంటివి ఇచ్చారు. కానీ అతను ఆ దిశగా ఏమీ చేయలేదు. పోలీసులకు ప్రజలు బందిపోట్ల గురించి సమాచారాన్ని ఇచ్చినప్పుడు ఆ బందిపోట్ల వద్ద సొమ్ము తీసుకున్న పోలీసులు ఇన్ఫార్మర్ల వివరాలు బందిపోట్లకు చేరవేసేవారు. సమాచారమిచ్చిన వ్యక్తులను బందిపోట్లు చెట్లకు మేకులు కొట్టి, తూటాలతో కాల్చడం వంటి తీవ్రమైన చర్యలతో చంపేసేవారు. ఈ వాస్తవాలను వక్రీకరించి ప్రజలు బందిపోట్లను పట్టుకునే ప్రయత్నంలో ప్రభుత్వానికి సహకరించట్లేదంటూ, ఈ ప్రాంతంలో జరిగిన పోలీసు కార్యక్రమాలకు లెవీగా రెండున్నర లక్షల రూపాయలు విధించింది. దాని ప్రకారం పదహారేళ్ళు నిండినవారంతా రెండు రూపాయల ఏడణాల లెవీ చెల్లించాల్సివుంటుంది.
## ఉద్యమం
ప్రభుత్వం ఈ లెవీని విధించినప్పుడు ప్రజలు అందుకు నిరసనగా బోర్సాడ్ పట్టణంలో దుకాణాలు మూసివేశారు. పురపాలక సంఘాధ్యక్షుడు భోగీలాల్ చోక్సీ తన పదవికి రాజీనామా చేశారు. అదనపు పోలీసులు అవసరమౌతున్నారన్న కారణం చూపి వేసిన లెవీ కావడంతో పోలీసులు తమ గ్రామానికి రానక్కరలేదనీ, తామే బందిపోట్ల సంగతి తేల్చుకుంటామని రాస్ గ్రామస్థులు స్పష్టం చేశారు.

## మూలాలు

వర్గం:గుజరాత్
వర్గం:భారత స్వాతంత్ర్యోద్యమం
వర్గం:పన్నుల చెల్లింపు నిరాకరణ
సంసారం సంతానం

**సంసారం సంతానం** తమిళ రచయిత శివశంకరి వ్రాసిన  *ఒరు సింగం ముయలాగిరతు* అనే నవల ఆధారంగా నిర్మించబడిన తెలుగు చలనచిత్రం. ఇదే కథాంశంతో తమిళంలో అవన్ అవళ్ అదు అనే సినిమా 1980లో నిర్మించబడింది. తెలుగులో 1981, జూలై 17న విడుదల అయ్యింది.  
## నటీనటులు
* శోభన్‌బాబు - శేఖర్
* జయసుధ - లావణ్య
* సీమ - మేనక
* ప్రభాకర్ రెడ్డి
* కె.వి.చలం
* రమాప్రభ

## సాంకేతికవర్గం
* కథ: శివశంకరి
* మాటలు: ఆత్రేయ
* సంగీతం: చక్రవర్తి
* ఛాయాగ్రహణం: ఎ.వెంకట్
* కూర్పు: డి.వెంకటరత్నం
* కళ: కుదరవల్లి నాగేశ్వరరావు
* దర్శకుడు: వి.మధుసూధనరావు
* నిర్మాతలు: కె.రమేష్ బాబు, కె.ఆంజనేయులు

## కథ
ఈ కథ సరోగసీ(అద్దె గర్భం) ఆధారంగా తయారయ్యింది.  శేఖర్, లావణ్యలది అన్యోన్యమైన జంట. అయితే లావణ్యకి పిల్లలు పుట్టే అవకాశం పోయింది. పిల్లల కోసం లావణ్య ఒక పథకం వేస్తుంది. తన పాతివ్రత్యానికి, తన భర్త ఏకపత్నీవ్రతానికి భంగం కలగకూడదనేది ఆమె దీక్ష. దీక్ష ఫలితంగా మేనక రంగంలోకి వస్తుంది. డబ్బు కోసమే లావణ్య చెప్పిన పని చేయడానికి మేనక మొదట్లో ఒప్పుకున్నా, రానురాను అంటే నెలలు నిండేకొలది ఆమె ఒంటరితనం సహించలేక పోతుంది. తనకూ వో తోడు ఉండాలని, మాట చెప్పి వూరడించే మనిషి ఉండాలని ఆమె తపన చెందుతుంది. మేనకకు శేఖర్ పరిచయమవుతాడు. తరువాత ఏం జరిగింది అనేది మిగిలిన కథ.

## పాటలు
1. అచ్చమలాగే ఉన్నది వెచ్చగా, రచన: వేటూరి సుందరరామమూర్తి, గానం.శ్రీపతి పండితారాధ్యుల బాలసుబ్రహ్మణ్యం, పులపాక సుశీల  

2.నాపేరే మేనక నే వస్తె ఆనక ఏమిస్తావు కానుక , రచన: వేటూరి, గానం.పి  సుశీల కోరస్  

3.రోజూ విచ్చే మొగ్గల్లో రోజా ఇచ్చే , రచన: వేటూరి, గానం.ఎస్ పి బాలసుబ్రహ్మణ్యం, పి సుశీల   

4.సంసారమే సంగీతము అనురాగామే తొలి రాగము, రచన: ఆత్రేయ, గానం.ఎస్ పి బాలసుబ్రహ్మణ్యం, పి సుశీల 

## మూలాలు
1.ఘంటసాల గళామృతము ,కొల్లూరి భాస్కరరావు బ్లాగ్.

వర్గం:నవల ఆధారంగా తీసిన సినిమాలు
వర్గం:సూర్యకాంతం నటించిన సినిమాలు
వర్గం:కె.వి.చలం నటించిన సినిమాలు
వర్గం:శోభన్ బాబు నటించిన సినిమాలు
వర్గం:జయసుధ నటించిన సినిమాలు
వర్గం:రమాప్రభ నటించిన సినిమాలు
బంగారద మనుష్య

**బంగారద మనుష్య**(కన్నడ: ಬಂಗಾರದ ಮನುಷ್ಯ ) (తెలుగు అర్థం బంగారం లాంటి మనిషి) సిద్ధలింగయ్య దర్శకత్వంలో కన్నడ కంఠీరవగా పేరొందిన రాజ్ కుమార్ నటించిన 1972 నాటి కన్నడ చలనచిత్రం. శ్రీనిధి పతాకంపై కంఠీరవ స్టూడియో నిర్మాణంలో ఆర్. లక్ష్మణ్ గోపాల్ నిర్మించారు. చిత్రంలో నాయకా నాయికలుగా రాజ్ కుమార్, భారతి పాత్రలు పోషించారు. టి. కె. రామారావు రాసిన నవలను ఆధారం చేసుకుని చిత్రాన్ని నిర్మించారు. ఈ సినిమా కన్నడ నాట సంచలనాత్మకమైన విజయం సాధించింది. స్టేట్స్ థియేటర్, బెంగుళూరులో రెండేళ్ళకు పైగా ఈ చిత్రం ప్రదర్శితమైంది. వాటిలో దాదాపు 500 రోజులపాటు హౌస్ ఫుల్ షోలే కావడం విశేషం.

నగరంలో ఉన్నత విద్యావంతుడైన యువకుడు పల్లెటూరికి తిరిగివచ్చి వ్యవసాయం చేయడం, అందులోని కష్టనష్టాలను ఎదిరించడం ఇందులోని ప్రధాన ఇతివృత్తం. అప్పటివరకూ పట్టణంలో రొమాంటిక్ హీరో పాత్రలు చేస్తూ తారాపథాన్ని అందుకున్న రాజ్ కుమార్ హఠాత్తుగా పల్లెటూరికి తిరిగివచ్చే యువకుడి పాత్ర చేయడం వినూత్నం, సాహసం అని విమర్శకులు పేర్కొంటున్నారు. రాజ్ కుమార్ చేసిన ఈ ప్రయత్నాన్ని మొదట విమర్శకులు, సినీ వర్గాల వారు విమర్శించారు, కానీ సినిమా వారి అంచనాలను తారుమారుచేస్తూ కన్నడ సినిమా చరిత్రలో, రాజ్ కుమార్ కెరీర్ లో మైలురాయిగా నిలిచే విజయం సాధించింది. ఏప్రిల్ 2013లో భారతీయ సినిమా శతజయంతి సందర్భంగా ఫోర్బ్స్ భారతీయ సినిమాలో 25 అతిగొప్ప నటన ప్రదర్శనలు అంటూ వేసిన జాబితాలో బంగారద మనుష్యలో రాజ్ కుమార్ నటన కూడా చోటుచేసుకుంది.

ఈ చిత్రం సామాజికంగా కూడా చాలా ప్రభావం చూపించింది. సినిమా ప్రభావంతో కన్నడనాట పలువురు ఉన్నత విద్యావంతులు పట్టభద్రులై పల్లెటూర్లకు తిరిగివచ్చి వ్యవసాయం చేపట్టారు. సామాజిక సంచలనానికి కూడా సినిమా కారణం కావడం విశేషం. ఇప్పటికీ పలు ఎస్టేట్లకు బంగారద మనుష్య అని పేరుపెట్టుకోవడం ప్రాచుర్యంగా కనిపిస్తూంటుంది.
## ఇతివృత్తం
నగరంలో పట్టభద్రుడైన రాజీవ (రాజ్ కుమార్) చదువు తర్వాత తన పల్లెటూరుకు తిరిగివస్తారు. పల్లెటూరుకు రాగానే తనను, అన్నగారిని తల్లిదండ్రులు మరణిస్తే చదివించిన బావగారి శవం కనిపిస్తుంది. తమ చదవులకే కాక దానధర్మాలకు ఎంతో ఖర్చుచేసిన బావ చదువుకుంటున్న కొడుకులిద్దరి బాధ్యత అక్క శారదమ్మపై వదిలి మరణించారు. ఆదుకోవాల్సిన బాధ్యత, నెలకు రూ.900 వచ్చే ఉద్యోగం కల అన్నయ్య తన భార్య ఛాయ మాటలు జవదాటలేక అక్కను, మేనల్లుళ్ళనీ వదిలిపెట్టి నగరానికి వెళ్ళిపోతారు. ఆయన నగరంలో బ్యాంకులో గుమస్తాగా పనిచేస్తూంటారు. ఐతే రాజీవ మాత్రం బావకున్న రెండున్నర ఎకరాల పొలాన్ని సాగుచేస్తూ డిగ్రీ ఫస్ట్ క్లాస్ లో పాసైన మేనల్లుళ్ళను పై చదువులు చదివించాలని నిర్ణయించుకుంటారు.
రాచుతప్ప (బాలకృష్ణ) గ్రామంలో సహృదయుడైన వడ్డీ వ్యాపారి. ఆయనకు పేద రైతులు తమ స్థితిగతులు మెరుగుపరుచుకోకుండా ఎప్పుడుపడితే అప్పుడు బెంగళూరు వెళ్ళి హోటల్లో తిని, సినిమా చూసి జల్సాలు చేస్తూ దెబ్బతింటున్నారని ఆవేదన, ఆగ్రహం ఉంటాయి. అతని కుమారుడు నగరంలో ఇచ్చిన డబ్బు జల్సా చేస్తూ సక్రమంగా చదువుకోకుండా తిరుగుతూంటారు. దీంతో ఆయనకు ఇటు నిజాయితీగా, శ్రమను నమ్ముకుని పనిచేసే వ్యవసాయదారులన్నా, అటు బాధ్యతగా చదువుకుంటున్న యువకులన్నా గౌరవం.

## మూలాలు

వర్గం:కన్నడ సినిమాలు
ప్రేమ పిచ్చి

**ప్రేమ పిచ్చి** తమిళ భాష నుండి డబ్బింగ్ చేయబడిన సినిమా. తమిళంలో "ఉల్లాస పరవైగళ్" దీనికి మాతృక. ఇదే సినిమాను హిందీలో "దో దిల్ దివానే" పేరుతో డబ్ చేశారు. ఈ చిత్రాన్ని విదేశాలలో షూట్ చేశారు. ముఖ్యంగా న్యూయార్క్, ఆమ్‌స్టర్‌డాం, డస్సెల్ డోర్ఫ్ మొదలైన ప్రదేశాలలోని ప్రకృతి దృశ్యాలు, ప్రాచీన మందిరాలు, ప్రాచీన కళాఖండాలు చిత్రీకరించారు.
 
## కథ
రవి సంపన్న యువకుడు. అతడికి నిప్పుగురించి విన్నా, నిప్పును చూసినా పిచ్చెక్కి పోతుంది. విదేశాలకు పంపిస్తే గాని ఈ జబ్బు నయం కాదని డాక్టర్లు సలహాలు ఇస్తారు. "నీకు జబ్బు. అది తగ్గడానికి విదేశాలకు వెళ్లాలి" అని చెబితే తన కొడుకు వెళ్లడేమోనని భయపడి రవి తండ్రి రవి స్నేహితుడు రాజాతో కలిసి నాటకం ఆడతాడు. ఫలితంగా రాజా పిచ్చివాడుగా రవి తోడు రాగా విదేశాలకు వెడతారు. అక్కడ నిర్మల అనే యువతి వారికి సాయపడుతుంది. నిర్మల నెమ్మదిగా రవికి అసలు సంగతి చెప్పి డాక్టర్లకు సహకరించవలసిందిగా నచ్చచెబుతుంది. నిర్మల సాహచర్యం వల్ల డాక్టర్ల కృషి వల్ల రవి మామూలు మనిషి అవుతాడు. స్వదేశానికి బయలుదేరేముందు అన్ని ప్రాంతాలను చూసి రావడానికి రవి, నిర్మల బయలుదేరతారు. రవిని హతమార్చి ఆస్తిని కాజేయాలనుకున్న రవి పినతండ్రి విదేశీ రౌడీలను ఆ పనికి పురమాయిస్తాడు. ఆ రౌడీలను ఎదుర్కొని రవి ఎలా స్వదేశానికి తిరిగి వస్తాడనేది పతాక సన్నివేశం.

## తారాగణం
* కమల్ హాసన్
* రతి అగ్నిహోత్రి
* దీప  
* గుమ్మడి  
* రాజా బాబు  
* పద్మనాభం
* రాజన్ కుమార్
* బేబీ అంజు

## సాంకేతిక వర్గం
దర్శకుడు: సి.వి.రాజేంద్ర 

సంగీతం: ఇళయరాజా 

సాహిత్యం: ఆచార్య ఆత్రేయ 

నేపథ్య గానం: ఎస్ పి బాలసుబ్రహ్మణ్యం, కె.ఎస్.చిత్ర, ఝాన్సీ, సునంద 

## పాటలు
1. అందమైనది ప్రతి అణువు ఉన్నది, రచన: ఆచార్య ఆత్రేయ , గానం.కె.ఎస్.చిత్ర  

2.ఓ మోహనరాగం నాలోన పలికే , రచన: ఆత్రేయ, గానం.ఝాన్సీ  

3.జర్మనీకే అందం నీకే సొగసరికే , రచన: ఆత్రేయ, గానం.ఎస్ పి బాలసుబ్రహ్మణ్యం, సునంద . 

## మూలాలు
.    3. ఘంటసాల గళామృతము ,కొల్లూరి భాస్కరరావు బ్లాగ్.

## బయటి లింకులు
* 

వర్గం:1981 తెలుగు సినిమాలు
వర్గం:డబ్బింగ్ సినిమాలు
వర్గం:కమల్ హాసన్ నటించిన సినిమాలు
సీత రత్నాకర్

**సీత రత్నాకర్** (Sitha Ratnakar) పసిద్ధ నాట్యకారిణి. ఆమె చెన్నై దూరదర్శన్ కేంద్రంలో అసిస్టెంటు స్టేషను డైరక్టరుగా 1975 నుండి 2012 వరకు పనిచేసారు. 
## జీవిత విశేషాలు
ఆమె చెన్నై నగరంలో ప్రముఖ గాయకురాలు వింజమూరి అనసూయ, ఆల్ ఇండియా రేడియో వ్యాఖ్యాత, సినిమా నటుడు అవసరాల శేషగిరిరావు దంపతులకు చివరి సంతానంగా జన్మించారు. ఆమె ప్రారంభంలో కలైమణి పురస్కార గ్రహీత కె.జె.సరస గారి వద్ద నుండి భరతనాట్యాన్ని అభ్యసించారు. కూచిపూడి నృట్యాన్ని వెంపటి చినసత్యం వద్ద అభ్యసించారు. ఒక దశాబ్దం పాటు భారతదేశంతో పాటు విదేశాలలో భరతనాట్య ప్రదర్శానలిచ్చారు.

ఆమె 1975 నుండి దూరదర్శన్ లో ప్రోగ్రాం డైరక్టరుగా పనిచేసేవారు. తరువాత ఆమె దూరదర్శన్ లోకి చేరక పూర్వం అడ్వర్టైజింగ్ ఏజన్సీలో కాపీరైటర్ గా కెరీర్ ప్రారంభించారు. ఆమెకు మిడియా రంగంలో 40 యేండ్ల అనుభవం ఉంది. ఆమె దూరదర్శన్లో వివిధ ప్రసిద్ధి చెందిన నాట్య కళాకారులను నృత్యాలకు దర్శకత్వం వహించారు. ఈ రికార్డింగ్స్ దూరదర్శన్ ఆర్చివ్స్ లలో లభిస్తాయి. ఆమె టెలివిజన్ కొరకు అనేక నృత్యరీతులకు దర్శకత్వం వహించారు. అందులో ప్రసిద్ధమైనది "రసవృష్టి". ఈ నాట్యరీతిలో కృష్ణుని యొక్క అనేక నృత్య భంగిమలను ప్రదర్శించారు. ఈ కార్యక్రమం 1985లో జరిగిన గోల్డెన్ ప్రాగ్ ఫెస్టివల్ లో అధికారికంగా ప్రవేశించింది. ఆమె యొక్క నిజమైన కళాదృష్టి "ఎ ట్రైస్ట్ విత్ ట్రడిషన్" డాక్యుమెంటరీలో ఉంది. దూరదర్శన్ కెరీర్ లో ఆమె వివిధ నాట్యరీతుల అభివృద్ధి, వాటిని భద్రపరచుటపై కృషిచేసారు. అదే విధంగా అనేక నృత్య ఉత్సవాలను చిత్రీకరించారు. వాటిలో చిదంబరం యొక్క నాట్యాంజలి ఉత్సవం ప్రసిద్ధమైనది. ఆమె తమిళనాడు లోని తంజావూరు బృహదీశ్వరాలయంలోని మిలీనియం సెలబ్రేషన్స్ ను చిత్రీకరించడం ఆమెకు మంచి జ్ఞాపకం. ఆ కార్యక్రమంలో వేలాది నృత్యకారులు ప్రదర్శనలిచ్చారు. నటరాజు యొక్క గౌరవార్థం "కాస్మిక్ కనెక్షన్" డాక్యుమెంటరీని తీసారు. దానిలో నృత్యకారిణిగా, దర్శకురాలిగా సేవలనందించారు. దీనికి హోస్టన్ లోని వరల్డ్‌ఫెస్ట్ ఇంటర్నేషనల్ ఫిలిం ఫెస్తివల్ లో 2014 సంవత్సరానికి గోల్డెన్ రెమి పురస్కారం లభించింది.

ఆమె కె.జె.సరసతో కలసి మలేసియా, సింగపూర్, సింగపూర్ లలో నాట్యప్రదర్శనలిచ్చారు.

## కుటుంబం
ఆమె కుటుంబం అంతా ప్రముఖ సాహితీకారులు, గాయకులు, సంగీతకారులు, రంగస్థల కళాకారులు. ఆమె తల్లి వింజమూరి అనసూయ దక్షిణ భారతదేశంలో ఫోక్ మ్యూజిక్ దర్శకురాలిగా ఉన్న మొట్టమొదటి మహిళ, రచయిత. ఆమె తండ్రి అవసరాల శేషగిరిరావు తెలుగు సినిమా నటుడు. ఆయన సుమంగళి (1940) చిత్రంలో నటించారు. ఆయన రంగస్థల కళాకారులూ, ఆల్ ఇండియా రేడియోలో వ్యాఖ్యాత. ఆమె అమ్మమ్మ వింజమూరి వెంకటరత్నమ్మ భారతదేశంలో మొట్టమొదటి మహిళా పత్రిక "అనసూయ" స్థాపకురాలు, రచయిత్రి. ఆమె తాతగారు (తల్లి యొక్క తండ్రి) వింజమూరి వెంకట లక్ష్మీనరసింహారావు ప్రఖ్యాత రంగస్థల కళాకారులు, రచయిత. ఆయన భారత ప్రభుత్వం చే పద్మశ్రీ పురస్కారాన్ని అందుకున్నారు. ఆమె యొక్క అమ్మమ్మ యొక్క సోదరుడు దేవులపల్లి కృష్ణశాస్త్రి భావకవిగా సుప్రసిద్ధుడు, పద్మవిభూషణ పురస్కార గ్రహీత. ఆమె సోదరి రత్నపాప కూడా ప్రసిద్ధ నాట్యకారిణి.

## మూలాలు

## ఇతర లింకులు
* Dashavatar: A Magnificent Presentation from Samksriti

వర్గం:భరతనాట్య కళాకారులు
వర్గం:కూచిపూడి నృత్య కళాకారులు
స్క్రీన్‌కాస్ట్

**స్క్రీన్‌కాస్ట్** అనగా కంప్యూటర్ స్క్రీన్ అవుట్‌పుట్ యొక్క డిజిటల్ రికార్డింగ్, ఇది **వీడియో స్క్రీన్ క్యాప్చర్** గా కూడా పిలవబడుతుంది, ఇది తరచుగా ఆడియో వృత్తాంతమును కలిగి వుంటుంది. ఈ స్క్రీన్‌కాస్ట్ పదం సంబంధమున్న స్క్రీన్‌షాట్ పదంతో పోలికను కలిగివుంటుంది. స్క్రీన్‌షాట్ అనేది కంప్యూటర్ స్క్రీన్ యొక్క సింగిల్ చిత్రాన్ని ఉత్పత్తి చేయుటకు ఉపయోగింపబడుతుంది. కానీ స్క్రీన్‌కాస్ట్ అనేది స్క్రీన్ పై ఎంచుకున్న ప్రదేశంలో కదిలే ప్రతి కదలికను ఆడియో వ్యాఖ్యానంతో పాటుగా మూవీలా రికార్డు చేస్తుంది.

స్క్రీన్‌కాస్ట్‌ల మధ్య వ్యత్యాసం ఉంటుంది, i. హెచ్. వీడియోలు చాలా కాలం పాటు ఇంటర్నెట్‌లో అందుబాటులో ఉన్నాయి, అవసరమైనంత తరచుగా ప్రాప్యత చేయబడతాయి, నిజ సమయంలో ప్రసారం చేయబడిన స్క్రీన్ రికార్డింగ్‌లు - ఇవి *సాధారణంగా డెస్క్‌టాప్ షేరింగ్* అనే పదం క్రింద సమూహం చేయబడతాయి . సాంకేతిక వ్యత్యాసం చిన్నది.సాఫ్ట్‌వేర్ యొక్క కార్యాచరణలను ప్రదర్శించడానికి, స్లైడ్-రకం ప్రదర్శనపై వ్యాఖ్యానించడానికి లేదా కంప్యూటర్ తెరపై దృశ్య మాధ్యమ ప్రసారంతో ఒక భావనను వివరించడానికి , ఆన్లైన్ టీచింగ్ కొరకు  ఈ రకమైన వీడియో తరచుగా ఉపయోగించబడుతుంది. ఇటీవల, వ్యాఖ్యానించిన వీడియో గేమ్‌లను సంగ్రహించడం విస్తృతమైన అభ్యాసంగా మారింది.

## చరిత్ర
వీడియో రూపంలో స్క్రీన్ కార్యాచరణను రికార్డ్ చేయడానికి సాఫ్ట్‌వేర్ కనీసం 1993 నుండి ఉంది. ఒక ఉదాహరణ లోటస్ కామ్‌స్టూడియో. ప్రసిద్ధ తయారీదారులు *స్క్రీన్ రికార్డింగ్* , *స్క్రీన్ క్యాప్చర్* లేదా *వ్యూలెట్* వంటి చాలా భిన్నంగా సంబంధిత సాఫ్ట్‌వేర్ నుండి సృష్టించబడిన రచనలకు పేరు పెట్టారు కాలక్రమేణా, "స్క్రీన్ వీడియోలు" మరింత ప్రొఫెషనల్ అయ్యాయి, 

## ఉచిత అనువర్తనాలు

## మూలాలు

వర్గం:కంప్యూటరు సాఫ్టువేర్
కేంద్ర ఆయుధాగారం, పల్గావ్

**కేంద్ర ఆయుధాగారం** (CAD Camp లేదా Central Ammunition Depot Camp) ఒక భారతదేశ ఆయుధాగారం. ఇది ఆసియాలో రెండవ అతిపెద్ద అయుధాగారం. 
## విశేషాలు
ఇది మహారాష్ట్ర నాగపూర్ కు 115 కి.మీ దూరంలో గల పల్గావ్ లో నెలకొని ఉంది. ఇది ఏడు వేల ఎకరాల్లో విస్తరించింది. ఈ డిపోలో భారత్ సైన్యానికి చెందిన కీలక ఆయుధాల్ని భద్రపరుస్తారు. బాంబులు, గ్రెనేడ్స్, షెల్స్, రైఫిల్స్, మిస్సైల్స్ ఇతర పేలుడు పదార్థాల్ని వివిధ ఫ్యాక్టరీల్లో తయారయ్యాక ముందుగా ఇక్కడికి తరలించి నిల్వ చేస్తారు. 
## భారీ ప్రేలుడు
మహారాష్ట్రలోని పల్గావ్‌లో ఉన్న కేంద్ర ఆయుధాగారంలో మే 30 2016 అర్థరాత్రి దాటాక అనగా మే 31 2016 న మంటలు చెలరేగడంతో 16 మంది మరణించారు. 17 మంది గాయపడ్డారు. మృతుల్లో ఆర్మీ సిబ్బందితోపాటు, అగ్నిమాపక సిబ్బంది ఉన్నారు. ఆసియాలోనే రెండో అతిపెద్దదైన పల్గావ్ ఆయుధాగారంలో ఒంటిగంట దాటాక మంటలు మొదలయ్యాయి. తెల్లవారుజాము వరకూ అగ్నిమాపక సిబ్బంది శ్రమించి మంటల్ని అదుపులోకి తెచ్చారు. ఈ ప్రయత్నంలో ఇద్దరు ఆర్మీ అధికారులతో పాటు, ఒక జవాను, 13 మంది అగ్నిమాపక సిబ్బంది ప్రాణాలు కోల్పోయారు. ఈ పేలుళ్లతో పల్గావ్ సమీపంలోని గ్రామస్థులు ఒక్కసారిగా ఉలిక్కిపడ్డారు. కిటీకి అద్దాలు పగలడంతో పాటు పైకప్పులు ఊగడంతో భూకంపం వచ్చిందేమోనని ఆందోళనతో బయటకు పరుగులు తీశారు. 1989, 1995ల్లో కూడా ఆయుధాగారంలో ప్రమాదాల్ని చూసిన వృద్ధులు మాత్రం ఆందోళన చెందవద్దంటూ వారికి నచ్చచెప్పారు. అగర్‌గావ్, పిప్రి, నచన్‌గావ్, మంగేజ్‌హరి గ్రామస్థులు తెల్లవారుజాము వరకూ ఆందోళనల మధ్య ఆరుబయటే ఉన్నారు.

ప్రాథమిక నివేదికల ప్రకారం తెల్లవారుజాము ఒంటి గంట ప్రాంతంలో భారీ స్థాయిలో ఆయుధాలు ఉన్న ఒక షెడ్డులో మంటలు ప్రారంభమయ్యాయి. వెంటనే డిపోలో ఉన్న అగ్నిమాపక దళాలు, క్విక్ రియాక్షన్ బృందాలు రంగంలోకి దిగి మంటల్ని అదుపుచేశాయి. దీంతో మంటలు మరో షెడ్‌కు మంటలు వ్యాపించకుండా అదుపుచేశారని సింగ్ తెలిపారు. గాయపడ్డవారిని 35 కిలోమీటర్ల దూరంలో ఉన్న వార్దా మల్టీ స్పెషాలిటీ ఆస్పత్రికి తరలించారు. ప్రమాద విషయం తెలియగానే పుణె నుంచి ఆర్మీ వైద్య బృందాలు ఘటన స్థలికి తరలివెళ్లాయి. ప్రధాని నరేంద్ర మోదీ ఆదేశాల మేరకు రక్షణ శాఖ మంత్రి మనోహర్ పరీకర్ పుణె నుంచి ప్రమాద స్థలికి బయల్దేరి వెళ్లారు. ఆర్మీ చీఫ్ జనరల్ దల్బీర్ సింగ్ సుహాగ్ కూడా ప్రమాద స్థలిని సందర్శించారు.

## మూలాలు

## ఇతర లింకులు

వర్గం:2016 సంఘటనలు
వింజమూరి భావనాచార్యులు

**వింజమూరి భావనాచార్యులు** స్వాతంత్ర్య సమరయోధుడు, గుంటూరు నగర మొట్టమొదటి మున్సిపల్ చైర్మన్.
## జీవిత విశేషాలు
ప్రత్యేక రాష్ట్రం కావాలన్న డిమాండ్‌తో ప్రథమాంధ్ర మహాసభ ఎక్కడ జరపాలనే విషయమై చర్చించేందుకు నాటి కమిటీ ఆయన నివస్తున్న గుంటూరు జిల్లా గుంటూరు పట్టణం అరండల్‌పేట 1వ లైనులోని యింటిలో 1913వ సంవత్సరం మార్చి 12వ తేదీన సమావేశమయ్యారు. ఆ సమావేశంలో దేశభక్త కొండా వెంకటప్పయ్య, ఉన్నవ లక్ష్మీనారాయణ, చల్లా శేషగిరిరావు, ముట్నూరి కృష్ణారావు, జొన్నవిత్తుల గురునాథం వంటి వారు పాల్గొన్నారు. ఈ సమావేశంలో ప్రథమాంధ్ర మహాసభలను బాపట్లలో 1913 మే 26,27 తేదీల్లో జరపాలని, అందుకు కొండా వెంకటప్పయ్యను నిర్వహణ కమిటీ కార్యదర్శిగా ఎన్నుకున్నారు. ఆంధ్రజాతి అభ్యున్నతికి ప్రత్యేక రాష్ట్ర అవసరమన్న నినాదం ఈ ఇంటిలో జరిగిన సమావేశం నుండే బయలుదేరింది.

ఆయన స్వాతంత్ర్య పోరాటంలో పాల్గొన్నాడు. ఆయన 1892 జూలై 1లో కృష్ణాజిల్లాలో కాటా శివావధానులు, బుడ్దిరాజు కమలరాజు లతో కలసి కాంగ్రెస్ కమిటీని ప్రారంభించారు. ఈ జిల్లా కమిటీ ప్రారంభానికి పూర్వం కాంగ్రెస్ సభ్యులు 1892 జూన్ 29, 30 తేదీలలో గుంటూరులో సమావేశం నిర్వహించారు. మే 10 1914లో తెనాలిలో గుంటూరు జిల్లా రైతులు నీటిపారుదల సౌకర్యాలకోసం ప్రభుత్వానికి అభ్యర్థించారు. 1914 జూన్ 4, 5 తేదీలలో గుంటూరు జిల్లా సమావేశంలో భవనాచార్యులు మరింత వ్యవసాయ సౌకర్యాలు కావాలని ప్రభుత్వన్ని, స్థానికసంస్థల అధికారులను అభ్యర్థించారు. ప్రజల సర్వతోముఖాభివృద్ధికి సంబంధించిన అంశాలపై ఆయన పోరాటం చేసారు. లార్డ్ రిప్పన్ 1882 వరకు ప్రవేశ పెట్టిన స్వయం సహాయక ప్రభ్యుత్వం గురించి ఆయన చింతించాడు. ఆ సహాయం గుంటూరు జిల్లా ప్రజలకు అందడం లేదని భావించాడు. తన ప్రకటన నిరూపించడానికి ఆయన జిల్లా, తాలూకాలలోని అధికార యంత్రాంగం చేయు ఆధిపత్యం తెలియజేసే పట్టికను అందజేసాడు.

గాంధీజీ ఖద్దరు వస్త్రాలను ధరించాలనే పిలుపునందుకుని 1923 మార్చి 18 న గుంటూరులో "నిరాడంబర లక్షణం" జరిగింది. ఆ రోజు నుండి ఖద్దరు ప్రారంభమైనది. ఖద్దరు అమ్మకాలు ఎక్కువగా ఉన్నప్పటికీ ప్రభుత్వం చిన్న దౌర్జన్యాలకు దిగింది. ఆ రోజు సాయంత్రం జరిగిన బహిరంగసభలో భవనార్యులు గాంధీ శకం గూర్చి వాటిని ఆచరించాలని ప్రజలకు పిలుపునిచ్చారు.

## మూలాలు

## ఇతర లింకులు

వర్గం:గుంటూరు జిల్లా స్వాతంత్ర్య సమర యోధులు
వర్గం:ఆంధ్ర రాష్ట్ర ఉద్యమంలో పాల్గొన్నవారు
వర్గం:గుంటూరు పురపాలక సంఘ చైర్మన్‌లు
కుంట్లూర్

**కుంట్లూరు** (హయత్ నగర్) గ్రామం రంగా రెడ్డి జిల్లా, అబ్దుల్లాపూర్‌మెట్ మండలానికి చెందిన గ్రామం. 

ఈ గ్రామం రంగారెడ్డి జిల్లా, హైదరాబాదు జిల్లాల సరిహద్దులో ఉంది.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని హయాత్‌నగర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటుచేసిన అబ్దుల్లాపూర్‌మెట్ మండలంలోకి చేర్చారు.

## గణాంకాలు
2001 భారత జనగణన గణాంకాల ప్రకారం గ్రామ జనాభా మొత్తం. 1266, పురుషులు. 642, స్త్రీలు. 624,  నివాస గృహాలు 262 విస్తీర్ణము. 310 హెక్టారులు. భాష. తెలుగు

## సమీప గ్రామాలు
ఇక్కడికి పెద్ద అంబర్ పేట 4. కి.మీ., తారామతి పేట 6 కి.మీ, ప్రతాప సింగారం 7 కి.మీ. దూరంలో ఉన్నాయి.
## రవాణ సౌకర్యాలు
ఈ గ్రామానికి అన్ని ప్రాంతాలనుండి రోడ్డు వసతి కలిగి బస్సుల సౌకర్యము ఉంది. ఇక్కడికి 10 కి.మీ దూరములో రైలు వసతి లేదు.మలకపేట రైల్వే స్టేషను, కాచిగూడ రైల్వే స్టేషనులు సమీపములో ఉన్నాయి. ప్రధాన రైల్వేస్టేషను ఇక్కడికి 18 కి.మీ దూరములో వున్నది

## విద్యాలయాలు
ఇక్కడ నాగోల్ ఇనిస్ట్యూట్ ఆఫ్ టెక్నాలజీ అండ్ సైన్స్ కళాశాల కలదు, జిల్లా పరిషత్ పాఠశాల, లయోలా మోడల్ హైస్కూలు ఉన్నాయి.ఈ గ్రామంలో నారాయణ కళాశాల, నారాయణ ఐ.ఎ.ఎస్.అకాడమీ ఉన్నాయి.

## మూలాలు

## వెలుపలి లింకులు
మౌనా కియా

**మౌనా కియా** హవాయి ద్వీపంలో ఉన్న ఒక నిద్రాణమైన అగ్నిపర్వతం. సముద్ర మట్టం నుండి దీని ఎత్తు 4,207 మీటర్లు. దీని శిఖరం హవాయ్ రాష్ట్రంలో ఎత్తైన ప్రదేశం. ఈ పర్వతంలో ఎక్కువ భాగం నీటిలో మునిగి ఉంది. మహా సముద్రంలో మునిగి ఉన్న పర్వత పాదం నుండి కొలిచినప్పుడు, మౌనా కియా ఎత్తు 10,000 మీటర్లకు పైనే ఉంటుంది, అంటే దీని దిగువ భాగం నుండి శిఖరం వరకు గల ఎత్తును తీసుకుంటే, ఇది ఎవరెస్టు పర్వతాన్ని అధిగమించి ప్రపంచంలోనే అత్యంత ఎత్తైన పర్వతమవుతుంది. 

మౌనా కియా చివరిగా 6,000 నుంచి 4,000 సంవత్సరాల క్రితం  విస్ఫోటనం చెందింది. అప్పటి నుంచి ఇప్పటి వరకు నిద్రాణంగానే ఉందని భావిస్తారు. హవాయి పురాణాల ప్రకారం హవాయ్ దీవులలోని శిఖరాలు పవిత్రమైనవి, మౌనా కియా వీటన్నింటిలోకి అత్యంత పవిత్రమైనదిగా భావిస్తారు. మౌనా కియా పర్వత వాలులో నివసిస్తున్న ప్రాచీన హవాయివాసులు ఆహారం కోసం దానిపై ఉన్న అడవులపై ఆధారపడుతున్నారు. యూరోపియన్లు 18 వ శతాబ్దంలో వచ్చినప్పుడు, స్థిరపడినవారు పశువులూ గొర్రెలను, వేట జంతువులనూ ప్రవేశ పెట్టారు. వీటిలో చాలా పెంపుడు జంతువులు అవడంతో ఇక్కడ పర్వత జీవావరణం దెబ్బతినడం ప్రారంభమైంది. గత కొన్ని సంవత్సరాలుగా హవాయి  ప్రభుత్వ భూమి, సహజ వనరుల శాఖ పర్వతం మీద పెంపుడు జంతువుల జాతులను నిర్మూలించేందుకు వాటిని పెంచే స్థానికులపై కేసులు పెట్టసాగింది. 

మౌనా కియా శిఖరపు అధిక ఎత్తు, అక్కడి పొడి వాతావరణం, స్థిరమైన గాలి వలన ఈ శిఖరాగ్రం ఖగోళ పరిశోధనలకు ప్రపంచంలోని అత్యుత్తమ సైట్లలో ఒకటిగా మారింది. 1964 లో శిఖరం పైకి ఒక దారి ఏర్పాటైన తరువాత, పదకొండు దేశాలు సమకూర్చిన నిధులతో పదమూడు టెలిస్కోపులను ఈ శిఖరంపై నిర్మించారు.

వర్గం:పర్వతాలు
వర్గం:అగ్ని పర్వతాలు
వర్గం:హవాయి
కమ్మగూడ (హయత్ నగర్)

**కమ్మగూడ** (హయత్ నగర్) గ్రామం హయత్ నగర్ మండలం, రంగారెడ్డి జిల్లాకు చెందిన గ్రామం. తెలంగాణ రాష్ట్రము. పిన్ కోడ్ 501510.

## పాఠశాలలు
ఈ గ్రామంలో జోసెఫ్ హైస్కూలు ఉంది.



## మూలాలు
మనోహర్ ఐచ్

**మనోహర్ ఐచ్** (మార్చి 17, 1912 – జూన్ 5, 2016)  భారతదేశానికి చెందిన బాడీబిల్డర్. ఆయన బ్రిటిష్ ఇండియాలోని టిప్పెరా జిల్లాలో (ప్రస్తుతం బంగ్లాదేశ్ లోని కోమిల్లాజిల్లా) లో డమిటి గ్రామంలో జన్మించారు. ఆయన మిస్టర్ యూనివర్స్ పోటీలో గెలుపొందిన రెండవవాడు. భారత స్వాతంత్ర్యానంతరము మిస్టర్ యూనివర్స్ లో గెలుపొందిన మొదటి భారతీయుడు. ఆయన 1952 లో "నాబా" యూనివర్స్ ఛాంపియన్ షిప్ చేసారు. ఆయన 4 అడుగుల 11 అంగుళాల ఎత్తు ఉన్నప్పటికీ "పాకెట్ హెర్క్యులస్"గా పేరు పొందారు. ఆయన ఛాతీ కొలత 54 అంగుళాలు, నడుము కొలత 23 అంగుళాలుగా ఉండేది. ఆయన "బాహుబలి" అనే మారుపేరు కలిగి యుండేవాడు. 
## ప్రారంభ జీవితం
ఆయన బాల్యం నుండి బలానికి సంబంధించిన ఆటలైన రెస్ట్లింగ్, వెయిట్ లిఫ్టింగ్ వంటి ఆటల పట్ల ఆసక్తి కనబరిచేవారు. తన 12 వ యేట బ్లాక్ ఫీవర్ రావదంతో ఆరోగ్యం చెడిపోయింది. ఆయన ఫిజికల్ ఫిట్‌నెస్ ఎక్సర్ సైజులు చేసూ తిరిగి బలాన్ని పొందారు. 
## మిస్టర్ యూనివర్స్ గా
1950లో 36 ఏళ్ల వయసులో మనోహర్ తొలిసారి ‘మిస్టర్ హెర్క్యులస్’ పోటీల్లో విజేతగా నిలిచారు. 1951లో ఏకంగా ‘మిస్టర్ యూనివర్స్’ పోటీల్లో పాల్గొన్నా... రెండో స్థానంతో సరిపెట్టుకున్నారు. కానీ లండన్‌లోనే మకాంపెట్టి పట్టువదలని విక్రమార్కుడిలా ప్రాక్టీస్ చేసి ప్రో షాట్ డివిజన్ పోటీల్లో పాల్గొన్నారు. ఈ సమయంలో ఆర్థిక సమస్యలు తలెత్తడంతో కొన్ని రోజులు బస్ కండక్టర్‌గా మారారు. సర్కస్‌ల్లో కూడా పనిచేశారు. చివరకు 1952లో ‘జాతీయ అమెచ్యూర్ బాడీ బిల్డర్స్ అసోసియేషన్ యూనివర్స్ చాంపియన్‌షిప్ టైటిల్’ను సాధించి భారత్ తరఫున రెండో ‘మిస్టర్ యూనివర్స్’గా రికార్డులకెక్కారు. దీంతో అతని సైజ్‌ను బట్టి ‘పాకెట్ హెర్క్యులస్’గా నామకరణం చేశారు. తొలిసారి 1951లో మాంటోష్ రాయ్ (భారత్) మిస్టర్ యూనివర్స్ టైటిల్‌ను గెలిచారు. కొమిల్లా (ప్రస్తుతం బంగ్లాదేశ్‌లో ఉంది) జిల్లాలో జన్మించిన మనోహర్... 1942లో రాయల్ ఎయిర్ ఫోర్స్‌లో చేరారు. ఆ తర్వాత బ్రిటిష్ అధికారి రెబూ మార్టిన్ ప్రోత్సాహం మేరకు బాడీ బిల్డింగ్‌ను కెరీర్‌గా ఎంచుకుని అంచలంచెలుగా ఎదిగారు. చనిపోవడానికి కొన్ని రోజుల ముందు వరకు మనోహర్ క్రమం తప్పకుండా ఎక్సర్‌సైజ్ చేశారు. 1991లో డమ్ డమ్ నియోజకవర్గ అభ్యర్థిగా బీజేపీ తరఫున లోక్‌సభకు పోటీ చేసిన ఆయన లక్షా 63 వేల ఓట్లతో మూడో స్థానంలో నిలిచారు.
## వ్యక్తిగత జీవితం
ఆయనకు ఇద్దరు కుమారులు, ఇద్దరు కుమార్తెలు. ఆయన కుమారులు జిం, ఫిట్‌నెస్ సెంటరును నడుపుతున్నారు.

## మరణం
భారత తొలితరం బాడీబిల్డర్‌గా ఖ్యాతిగాంచిన మనోహర్ ఐచ్ మే 5 2016 కన్నుమూశాడు. 104ఏండ్ల వయసున్న మనోహర్ వృద్ధాప్య సమస్యలతో బాధపడుతూ మరణించాడు.

## ఇతర పఠనాలు
*Outlook India article : https://web.archive.org/web/20070503054822/http://www.outlookindia.com/glitterati.asp?fodname=20050725
*Times of India article : http://timesofindia.indiatimes.com/articleshow/276581.cms
*Globo.com article : https://web.archive.org/web/20160119133058/http://g1.globo.com/mundo/noticia/2012/03/ex-fisiculturista-indiano-mantem-forma-antes-de-fazer-100-anos.html

## మూలాలు

## ఇతర లింకులు

వర్గం:1912 జననాలు
వర్గం:2016 మరణాలు
వర్గం:భారతీయ బాడీబిల్డర్లు
శేషం రామానుజాచార్యులు

250px|right|thumb|శేషం రామానుజాచార్యులు
**శేషం రామానుజాచార్యులు** సుప్రసిద్ధ కవి, పండితుడు, వ్యాఖ్యాత, ఉభయ భాషా ప్రవీణుడు. ఆకాశవాణి కార్యనిర్వహణ అధికారిగా విభిన్న కార్యక్రమాలను ఆయన సమర్థవంగా నిర్వహించారు. ప్రముఖ పత్రికల్లో ఎన్నో వ్యాసాలు రాసారు. ఆముక్తమాల్యద, చింతరామృతం, చైతన్యరేఖలు, సమాలోచన, రంఘనాథ వైభవం మొదలైన రచనలు చేశారు.
## జీవిత విశేషాలు
ఆయన తెలంగాణ రాష్ట్రం నల్లగొండ జిల్లా, నకిరేకల్‌కు చెందిన వారు. గీతా విజ్ఞానాంధ్ర కళాశాలలో బీవోఎల్‌ను పూర్తి చేశారు. 1974లో ఉపాధ్యాయ శిక్షణ పూర్తి చేసి, జిల్లా పరిషత్‌ ఉన్నత పాఠశాలలో తెలుగు పండిట్‌గా కొనసాగారు. 1976 అక్టోబరు 15న ఆకాశవాణిలో చేరి 30ఏళ్లుగా వివిధ హోదాల్లో, శాఖల్లో విధులు నిర్వహించారు. శ్రీ వైష్ణవ సేవా సంఘానికి ఉపాధ్యక్షుడిగా కొనసాగారు. ఆయన ఏప్రిల్ 16 2016 న శ్వాసకోశ వ్యాధితో బాధపడుతూ మరణించారు. ఆయనకు ఒక కుమారుడు, కుమార్తె ఉన్నారు.

1969లో సాగిన తెలంగాణ ఉద్యమంలో నల్లగొండ జిల్లాలో చురుకుగా పాల్గొన్నారు. ఆకాశవాణిలో ఉన్నతాధికారులతో పోరాడి, తెలంగాణ ఒగ్గు కళాకారులకు అవకాశం కల్పించారు.

## రచనలు
ఆశు కవిత్వం, పద్యగద్య రచనల్లోనూ ఆయన అసామాన్యులు. చైతన్యరేఖలు (కవిత్వం), తిరుప్పావై (అనువాదం), అహో! ఆంధ్రభోజ (పద్యకృతి), యా మినీ పూర్ణతిలకం (నాటకం), చింతనామృతం (ఆధ్యాత్మిక వ్యాసాలు) వంటివి రాసారు. ఆయన లలిత గీతాలతో సంకలనం తెచ్చారు. తిరుమల బ్రహ్మోత్స వాలు, యాదగిరీశుని ఉత్సవాలకు వ్యాఖ్యానాన్ని అందించారు. యామినీపూర్ణ తిలకం పేరుతో ఆయన రాసిన రేడియోనాటకం సంచలనం సృష్టించింది. తెలుగు, సంస్కృతం, ఇంగ్లీష్ సాహిత్యంపై ఆయనకు సాధికారిక ప్రజ్ఞ ఉండేది.

## మూలాలు

## ఇతర లింకులు

వర్గం:తెలుగు కవులు
వర్గం:తెలుగు రచయితలు
వర్గం:2016 మరణాలు
వర్గం:నల్గొండ జిల్లా రచయితలు
వర్గం:జనన సంవత్సరం తప్పిపోయినవి
వర్గం:నల్గొండ జిల్లా ఆకాశవాణి ఉద్యోగులు
వర్గం:నల్గొండ జిల్లా నాటక రచయితలు
ఉప్పరిగూడ

**ఉప్పరిగూడ**, రంగారెడ్డి జిల్లా, ఇబ్రహీంపట్నం మండలానికి చెందిన గ్రామం. తెలంగాణ రాష్ట్రము.

## సమీప గ్రామాలు
కప్పపహాడ్ 6 కి.మీ. మంగల పల్లి. 6 కి.మీ. ఇబ్రహీం పట్నం. 6 కి., మీ బొంగ్లూర్ 6 కి.మీ. మాధపుర్ 7 కి., మీ దూరంలో ఉన్నాయి.

## సమీప మండలాలు
హయత్ నగర్, యాచారం, కందుకూరు మందలాలున్నవి.
## రవాణా సౌకర్యములు
ఇక్కడ మంచి రోడ్డు సౌకర్యముండి అన్ని ప్రాంతాలకు బస్సు సౌకర్యము ఉంది. ఇక్కడికి 10 కి.మీ లోపు రైలు వసతి లేదు. కాని హైదరాబాద్ రైల్వేస్టేషను ఇక్కడికి 29 కి.మీ. దూరములో ఉంది.

## గణాంకాలు

## విద్యా సంస్థలు
మండల పరిషద్ పాఠశాల ఉంది.

## మూలాలు

*
రాష్ట్రాల పునర్విభజన కమిషన్

**రాష్ట్రాల పునర్విభజన కమిషన్** (ఎస్సార్సీ) లేదా **ఫజల్ అలీ కమిషన్** డిసెంబరు 29, 1953లో భారత కేంద్ర ప్రభుత్వం రాష్ట్రాల సరిహద్దులను పున:సమీక్షించడంలో సలహా ఇచ్చేందుకు ఏర్పరిచింది. దాదాపుగా రెండేళ్ళ తర్వాత, 1955లో భారతదేశంలో 16 రాష్ట్రాలు, మూడు కేంద్రపాలిత ప్రాంతాలు ఏర్పరిచేలా సూచిస్తూ నివేదిక సమర్పించింది. పునర్విభజన కమిషనులో ఫజల్ అలీ, కె.ఎం.పణిక్కర్, హెచ్.ఎం.కుంజ్రూలు ఉన్నారు. కమిషన్ చేసిన సలహాల్లో కొన్నిటిని కేంద్ర ప్రభుత్వం 1956 నాటి రాష్ట్రాల పునర్విభజన చట్టం, 1956లో పరిగణనలోకి తీసుకుంది.

## నేపథ్యం

బ్రిటీష్ సామ్రాజ్యం నుంచి 1947లో స్వాతంత్ర్యం పొందాకా భారతదేశం ఈ కింది వేర్వేరు కేటగిరీలుగా విభజించివుంది:

ఈ రాష్ట్రాల సరిహద్దులు బ్రిటీష్ ఇండియా నుంచి పరంపరగా వచ్చాయి, పరిపాలనకు సులభమైనవి కావు. ఈ రాష్ట్రాల అంతర్గత ప్రావిన్సుల సరిహద్దులు చారిత్రిక ఘటనలు, బ్రిటీష్ వారి రాజకీయ, సైనిక, వ్యూహాత్మక ప్లానింగ్ కు ఫలితంగా ఏర్పడుతూ వచ్చాయి. ప్రభుత్వం రాష్ట్రాల సరిహద్దులు పునర్విభజన చేయాలని అంగీకరించినా ఏ ప్రాతిపదికన అన్నది అప్పటికి నిర్ణయం కాలేదు.

భారతదేశంలోని భాషల ప్రాతిపదికన పునర్విభజన జరగాలన్నది ప్రతిపాదనల్లో ఒకటి. ఇది పరిపాలనను సులభం చేయడమే కాక కుల మత ఆధారిత గుర్తింపుల్ని కొంత తక్కువ వివాదాస్పదమైన భాషతో మార్చగలదు. 1920 నుంచి భారత జాతీయ కాంగ్రెస్ ప్రావిన్సులను భాష ప్రాతిపదికన ఏర్పాటుచేయడానికి కట్టుబడివుంది. 1920ల నుంచి ఏర్పాటుచేసిన కాంగ్రెస్ స్థానిక శాఖలను బ్రిటీష్ ఇండియా పరిపాలనా విభాగాల ప్రాతిపదికన కాక భాషా ప్రాతిపదికనే ఏర్పాటుచేశారు. భారతదేశానికి స్వరాజ్యం లేక స్వాతంత్ర్యం వచ్చాకా రాష్ట్రాలను భాషా ప్రాతిపదికన పునర్విభజిస్తామన్నది కాంగ్రెస్ లక్ష్యాల్లో ఒకటి. ఇది 1945-46 ఎన్నికల మ్యానిఫెస్టోలోని హామీల్లో కూడా చేరింది. ఐతే మతం ప్రాతిపదికన దేశం విభజన కావడం, విభజన సమయంలో మత వైషమ్యాలతో విపరీతమైన రక్తపాతం, హింస చోటుచేసుకోవడం వంటివి 

భారతదేశపు తొలి ప్రధాని జవహర్‌లాల్ నెహ్రూ, తొలి ఉపప్రధాని, గృహమంత్రి వల్లభ్ భాయి పటేల్ మొదలైన వారిలో భాషా ప్రాతిపదికన రాష్ట్రాల ఏర్పాటుపై వైఖరిలో మార్పు తీసుకువచ్చింది. 1935లో మత ప్రాతిపదికన ప్రత్యేక నియోజకవర్గాలు ఏర్పాటుచేయడాన్ని ఉపేక్షించడంతో చీలిక పెరుగుతూ వచ్చి చివరకు దేశ విభజనకీ, తద్వారీ విపరీతమైన రక్తపాతానికి కారణమైందనీ మరో ప్రత్యేకత అయిన భాష ప్రాతిపదికను ఇప్పుడు అంగీకరిస్తే భారత దేశ ఐక్యతకు మరో సమస్యను తీసుకువచ్చినట్టు అవుతుందనీ వారు దీన్ని వ్యతిరేకించడం ప్రారంభించారు.

భాషా ప్రాతిపదికన రాష్ట్రాల పునర్విభజన అంశాన్ని పరిశీలించమని 1948లో రాజ్యాంగ అసెంబ్లీ అధ్యక్షుడు రాజేంద్ర ప్రసాద్ ఎస్.కె.దార్ (అలహాబాద్ హైకోర్టు విశ్రాంత న్యాయమూర్తి), జె.ఎన్.లాల్ (న్యాయవాది), పన్నాలాల్ (విశ్రాంత భారత సివిల్ సర్వీసెస్ అధికారి)లతో దార్ కమిషన్ ఏర్పాటుచేశారు. కమిషన్ తన నివేదికను సమర్పిస్తూ పూర్తిగా కానీ, ప్రధానంగా కానీ భాషా ప్రాతిపదికన రాష్ట్రాలను ఏర్పాటుచేయడం దేశ విస్తృత ప్రయోజనాలకు అనుగుణమైనది కాదన్నారు. రాష్ట్రాలను భౌగోళిక సాన్నిహిత్యం, ఆర్థిక స్వయంసమృద్ధి, పరిపాలనా పరమైన సౌలభ్యం ప్రాతిపదికలుగా పునర్విభజించాలని సూచించారు. జైపూర్ కాంగ్రెస్ లో దార్ కమిషన్ సూచనలను అధ్యయనం చేయడానికి జవహర్లాల్ నెహ్రూ, వల్లభ్ భాయ్ పటేల్, పట్టాభి సీతారామయ్యలతో జేవీపీ కమిటీ వేశారు. కొత్త ప్రావిన్సుల ఏర్పాటుకు ప్రస్తుతం సరైన సమయం కాదనీ, ఐతే ఒకవేళ ప్రజల సెంటిమెంట్ సమర్థిస్తూ, విపరీతంగా ఉన్నట్టైతే ప్రజాస్వామ్యవాదులుగా దానికి దేశ విస్తృత ప్రయోజనాలకు ఇబ్బందికరం కాని సర్దుబాట్లతోనైనా కట్టుబడాలని తేల్చారు.
## మూలాలు

వర్గం:ప్రభుత్వ కమిషన్లు
1674

**1674** గ్రెగోరియన్‌ కాలెండరు యొక్క సాధారణ సంవత్సరము.

## సంఘటనలు

* ఫిబ్రవరి 19: ఇంగ్లాండ్, నెదర్లాండ్స్ వెస్ట్ మినిస్టర్ ఒప్పందంపై సంతకం చేసి, మూడవ ఆంగ్లో-డచ్ యుద్ధాన్ని ముగించాయి . దీని నిబంధనలు క్రమంగా అమల్లోకి వస్తాయి.
* జూన్ 6 : మరాఠా సామ్రాజ్య స్థాపకుడు ఛత్రపతి శివాజీకి పట్టాభిషేకం.
* నవంబర్ 10: ఫిబ్రవరి 19 వెస్ట్ మినిస్టర్ ఒప్పందంలో అందించినట్లుగా, డచ్ రిపబ్లిక్ తన న్యూ నెదర్లాండ్ కాలనీని ఇంగ్లాండ్కు ఇచ్చింది. ఇందులో వలసరాజ్యాల రాజధాని న్యూ ఆరెంజ్ ఉంది, దాని పేరును తిరిగి న్యూయార్క్గా మార్చారు.
### తేదీ వివరాలు తెలియనివి
* భద్రాచలంలోని శ్రీ సీతారామచంద్ర స్వామి వారి దేవస్థానము నిర్మాణము.
* మరాఠాలు వెంకాజీ నాయకత్వంలో తంజావూరు నగరాన్ని ఆక్రమించుకున్నారు.
* ఫ్రాంకోయిస్ మార్టిన్ పాండిచ్చేరి స్థావరానికి పునాదులు వేశాడు
* బ్రిటీష్ ఈస్ట్ ఇండియా కంపెనీ మరాఠా సామ్రాజ్యంతో వాణిజ్య ఒప్పందాన్ని కుదుర్చుకుంది.
* మొదటి డచ్ వెస్ట్ ఇండియా కంపెనీని రద్దు చేసారు.

## జననాలు
### తేదీ వివరాలు తెలియనివి

* మార్చి: జెథ్రో తుల్, ఇంగ్లీష్ వ్యవసాయవేత్త (మ .1741 )
* 
## మరణాలు
* జూన్ 17 : జిజాబాయి, ఛత్రపతి శివాజీ మాతృమూర్తి. (జ.1958)
* నవంబర్ 8: జాన్ మిల్టన్, ఇంగ్లీష్ ప్యూరిటన్ కవి (జ .1608 ) 

## పురస్కారాలు

*
సాయి కిరణ్

**సాయి కిరణ్** ఒక తెలుగు సినీ నటుడు. సాయికిరణ్ ప్రముఖ తెలుగు నేపథ్య గాయకుడైన రామకృష్ణ కుమారుడు. నువ్వే కావాలి సినిమాతో తెలుగు సినీపరిశ్రమలో ప్రవేశించాడు. ఈటీవీలో ప్రసారమైన శివలీలలు ధారావాహికలో విష్ణువుగా నటించాడు.  తరువాత మరికొన్ని ఆధ్యాత్మిక ధారావాహికల్లో కృష్ణుడిగా, వేంకటేశ్వరుడిగా కూడా కనిపించాడు. 

సాయికిరణ్ నటనా వృత్తిలోనే కాక హైదరాబాద్ బ్లూక్రాస్ సంస్థలో చేరి జంతు సంరక్షణ బాధ్యతలు కూడా నిర్వహిస్తున్నాడు. ఇంకా కొన్ని ఆధ్యాత్మిక సంస్థలలో కూడా సభ్యుడు. శివుడిపై శ్రీవత్సన్ అనే ఆల్బమ్ ను కూడా రూపొందించాడు. 

## నటించిన సినిమాలు

## టెలివిజన్

## వెబ్ సిరీస్

## అవార్డులు & నామినేషన్లు

## వివాహం
సాయి కిరణ్ 2010లో వైష్ణవిని పెళ్లి చేసుకోగా వారిద్దరూ పరస్పర అంగీకారంతో విడాకులు తీసుకున్నారు. వీరికి ఒక పాప ఉంది. ఆయన విడాకుల తర్వాత తనతో పాటు కోయిలమ్మ సీరియల్ లో నటించిన స్రవంతితో నవంబర్ 11న నిశ్చితార్థం చేసుకున్నాడు.
## మూలాలు


వర్గం:తెలుగు సినిమా నటులు
క్రియేటివ్ కామన్స్

**క్రియేటివ్ కామన్స్** (**సీసీ**) అమెరికాకు చెందిన ఒక లాభాపేక్షలేని సంస్థ. సృజనాత్మక రచనలను ప్రోత్సహించి వాటిని మరింతమందికి చేరేలా చట్టబద్ధమైన వెసులుబాటు కల్పించడం ఈ సంస్థ చేస్తున్న ముఖ్యమైన పని. ఈ సంస్థ పలు కాపీరైట్ సంబంధిత లైసెన్సులను జనసామాన్యానికి ఉచితంగా అందుబాటులో తెచ్చింది. ఈ లైసెన్సులను వాడి రచయితలు వారి కృతులపై కొన్ని హక్కులను సడలించి సాధారణ జనాలకు అందుబాటులోకి తేవచ్చును. ఏ హక్కులను సాధారణ ప్రజలకోసం సడలిస్తున్నారో, ఏ హక్కులను తమ వద్దనే ఉంచేసుకుంటున్నారో వేరు వేరుగా తెలపవచ్చు. ఈ విషయాలను తెలిపేందుకు విశేష చిహ్నాలతో కూడిన బొమ్మలు లేదా ఆయా హక్కులను తెలిపే పొడి అక్షరాలను వాడవచ్చు. క్రియేటివ్ కామన్స్ రచయితకున్న కాపీ హక్కులను తొలగించదు, ఆ హక్కులను మరింత వివరిస్తుంది. *సర్వ స్వామ్యహక్కులు* అన్న పదానికి తెర తీస్తూ, *లిఖిత పూర్వక ముందస్తు అనుమతి* అన్న పంథాను మార్చివేస్తూ; రచయితకూ-రచనను వాడుకునే వ్యక్తికి మధ్య సంబంధాన్ని విస్తృత పరుస్తుంది. అనగా రచనను వాడుకోవాలనుకునే వ్యక్తి అవసరమున్నపుడు రచయితను సంప్రదించి అనుమతి తీసుకునే పద్ధతి కాకుండా, రచయితే తన రచనను స్వయంగా వాడుకోవచ్చు అని ముందస్తుగా ప్రకటన చేయడం.
ఇందువలన అనవసరపు ఖర్చు, అనవసరపు సంప్రదింపులు తొలగిపోతాయి. తద్వారా రచయితకూ, వాడుకుంటున్న వ్యక్తికీ ఇద్దరికీ లాభం చేకూరుతుంది. వికీపీడియా ఈ లైసెన్సుల్లో ఒకదాన్ని వాడుతుంది.

ఈ సంస్థ 2001లో, సెంటర్ ఫర్ పబ్లిక్ డొమెయిన్ అనే సంస్థ సహాయంతో, లారెన్స్ లెసీగ్, హాల్ ఏబెల్సన్, ఎరిక్ ఎల్డ్రెడ్ ద్వారా స్థాపించబడింది.  ఫిబ్రవరి 2002లో క్రియేటివ్ కామన్స్ గురించిన మొట్టమొదటి వ్యాసం వెలువడింది. ఇది హాల్ ప్లాట్కిన్ అనే వ్యక్తి వ్రాసారు. 
డిసెంబరు 2002 లో మొదటి దఫా లైసెన్సులను జారీ చేసారు. 
మనకు ఈనాడు తెలిసిన క్రియేటివ్ కామన్స్ లైసెన్సులను రూపొందించిన వారిలో మోలీ షాఫర్ వాన్ హౌవెలింగ్, గ్లెన్ ఓటిస్ బ్రౌన్, నీరు పహాడియా, బెన్ అడీడా ఉన్నారు. 
2003లో అంతకుముందు 1998 నుండి నడపబడుతున్న ఓపెన్ కంటెంట్ ప్రాజెక్టును డేవిడ్ ఎ వైలీ క్రియేటివ్ కామన్స్ లో విలీనం చేసి, క్రియేటివ్ కామన్స్ ను పాత ప్రాజెక్టుకు రూపాంతరం అని తెలుపుతూ ఆ సంస్థ నిర్దేశకుడిగా చేరారు. 
మాథ్యూ హాఘే, ఆరన్ ష్వార్జ్ కూడా ఈ సంస్థ తొలినాళ్ళలో తమ వంతు సహకారం అందించారు.

జనవరి 2016 నాటికి 110 కోట్ల కృతులు వివిధ రకాల క్రియేటివ్ కామన్స్ లైసెన్సుల్లో అందుబాటులో ఉన్నాయి. 
మార్చి 2015 కి ఫ్లికర్ లో 30.6 కోట్ల ఫోటోలు క్రియేటివ్ కామన్స్ లైసెన్స్ లో ఉన్నాయి. క్రియేటివ్ కామన్స్ నిర్వహణ ఒక బోర్డ్ ఆఫ్ డైరెక్టర్స్ ద్వారా జరుగుతుంది. రచయితలు వారి సొంత రచనలపై గల నకలు హక్కులను మరింత ప్రభావవంతంగా వాడటానికి ఈ లైసెన్సులు దోహదపడటం వలన ఎందరో ఈ లైసెన్సులను ఆదరిస్తున్నారు.

## లక్ష్యం, ప్రభావం
 

క్రియేటివ్ కామన్స్ కాపీలెఫ్ట్ ఉద్యమ స్ఫూర్తిని అందిపుచ్చుకోవటంలో ముందంజలో ఉందని పరిగణిస్తారు. కాపీలెఫ్ట్ అంటే *సర్వస్వామ్యహక్కులు నిర్బంధించే* కాపీరైట్ అనే ధోరణికి విరుద్ధంగా మొదలైన ఒక ఉద్యమం.

## మూలాలు

## బయటి లంకెలు

వర్గం:లాభాపేక్షలేని సంస్థలు
ట్యాంక్ మ్యాన్

**ట్యాంక్ మ్యాన్** (**[[అజ్ఞాత]] నిరసనకారుడు** లేదా **అజ్ఞాత [[తిరుగుబాటుదారుడు]]** పేర్లతోనూ పిలుస్తారు) అన్నది జూన్ 5, 1989న తియాన్మెన్ స్క్వేర్ నిరసనలను చైనీస్ మిలటరీ బలంతో అణచివేసిన తర్వాతి రోజు ఉదయం ట్యాంకుల వరుసకు ముందు నిలబడిన గుర్తుతెలియని మనిషికి మారుపేరు. మొదటి ట్యాంకు అతన్ని తప్పించుకుని పక్క నుంచి వెళ్దామని ప్రయత్నిస్తే ఆయన నిల్చున్న స్థానాన్ని మారుస్తూ ట్యాంకు మార్గాన్ని పదేపదే నిరోధించారు. ఈ సంఘటన చిత్రీకరించగా ప్రపంచవ్యాప్తంగా చూశారు.

ఈ సంఘటన జరిగి దశాబ్దాలు గడిచినా అతను ఎవరో, ఏమయ్యాడో తెలిదు; ట్యాంక్ సిబ్బందికి ఏమైందన్న వివరాలూ తెలియరాలేదు.  ఒక ప్రత్యక్ష సాక్షి మాత్రం ఆ కాలంలో ట్యాంకులను వ్యతిరేకిస్తూ నిరసన తెలిపినది ఒక్క ట్యాంక్ మ్యాన్ మాత్రమే కాదన్నారు. విద్యార్థి నాయకుడు షావో జియాంగ్ అన్న ఆ సాక్షి తాను ఆ కాలంలో పలవురు వ్యక్తుల ఒంటరిగా ట్యాంకులకు ఎదురొడ్డి నిలబడి వాటి మార్గాన్ని నిరోధించడం చూశానన్నారు.  వీరిలో ట్యాంక్ మ్యాన్ సాహసం మాత్రమే [ఛాయాచిత్రాlu|ఛాయాచిత్రాల్లో]]నూ, వీడియోలోనూ రికార్డు కావడంతో ఈ చిత్రాలు మిగతా ప్రపంచానికి చేరాయి.

## మూలాలు

వర్గం:చైనా
మోగులూరి సోమాచారి

thumb|మోగులూరి సోమాచారి
**మోగులూరి సోమాచారి** సీపీఐ(ఎంఎల్‌) న్యూడెమోక్రసీ ప్రతిఘటన సీనియర్‌ నాయకులు. పీడీత ప్రజల విముక్తి కోసం నూతన ప్రజాస్వామిక విప్లవం విజయవంతం చేయాలని జీవితాంతం అలుపెరుగని పోరాటం చేశారు కమ్యూనిస్టు యోధుడు చండ్రపుల్లా రెడ్డి నేతృత్వంలో సుదీర్ఘకాలం జరిగిన ప్రజా పోరాటాల్ని మిళితం చేస్తూ ఆయన ఆత్మకథను రాశారు.
## జీవిత విశేషాలు
ఆయన 1922 మే 22 న కృష్ణా జిల్లా నూజివీడు ప్రాంతంలోని పల్లెర్లమూడి గ్రామంలో చాయమ్మ (చిట్టమ్మ), భద్రయ్య దంపతులకు జన్మించారు. ఆస్తి లేని కుటుంబం. రెక్కల కష్టంతో జీవించే బతుకులవి. ఉదయం నుంచి సాయంత్రం వరకు కష్టపడితే కాని డొక్క నిండని బడుగుజీవుల ఆత్మకథ సోమాచారి జీవితం. ఇలాంటి పేదరికం నుంచి ఎదిగిన వ్యక్తిలో సహజంగా ఉండే కసే సోమాచారిని విప్లవ రాజకీయాల వైపు మళ్ళించింది. ఆయనను ఉద్యమకారునిగా మార్చింది. ఈ సమాజంలో నేటికీ కోట్లాది మంది పడుతున్న కష్టాలు, కన్నీళ్లకు దర్పణంగా సోమాచారి జీవితముంది. అందుకే సోమాచారి ఆత్మకథ అంటే పేదోళ్ల ఆత్మకథ.

సోమాచారి జీవితమంతా పోరాటాలతోటే గడిచిపోయింది. చిన్నప్పటి బాల్యమంతా కష్టాలతోటే మొదలైంది. చదువుకోవలసిన బాల్యంలో చెరుకు తయారుచేసే పనిలోకి వెళ్లాడు. తండ్రిలేని కుటుంబంలో తల్లికి ఆసరాగా నిలుస్తూ కులవృత్తి అయిన కంసాలి పని నేర్చుకున్నాడు. ఆభరణాలను తయారుచేశాడు. కూలి పనులకు పోయాడు. పట్టెడన్నం కోసం పడరాని పాట్లు పడ్డాడు. బ్రతుకు తెరువుకోసం ఆయనపడ్డ కష్టాలు అన్నీ యిన్నీ కావు. సామర్లకోటలో షుగర్‌ ఫ్యాక్టరీలో ఉద్యోగస్తునిగా పనిచేశాడు. "మాభూమి" నాటకాన్ని చూశాడు. "లోకం తీరు" నాటకంలో నటించాడు. సోమాచారి మంచి నటుడు. సోమాచారి అనేక నాటకాలలో పాత్రధారుడు. బహుమతులను కూడా గెలుచుకున్నాడు.

ఆయన సాధారణ విశ్వబ్రాహ్మణ కుటుంబం నుంచి ఎదిగివచ్చి విశ్వ కుటుంబం కోసం నిలిచి పోరాడాడు. సమ సమాజం కావాలని ఎర్ర జెండా చేతపట్టాడు. తరిమెల నాగిరెడ్డి, చండ్ర పుల్లారెడ్డి, పుచ్చలపల్లి సుందరయ్య, చండ్ర రాజేశ్వరరావు, దేవులపల్లి వెంకటేశ్వరరావు, భీమిరెడ్డి నర్సింహారెడ్డి, నండూరు ప్రసాదరావు, మాకినేని బసవపున్నయ్య, మోటూరు హనుమంతరావు, తమ్మిన పోతరాజు, నెక్కలపూడి రామారావు, మానికొండ సుబ్బారావు, గుంటూరు బాపనయ్య, ఎ.వి.కె.ప్రసాద్‌, మానికొండ సూర్యావతి, పర్చా సత్యనారాయణ తదితరులతో కలిసి జైలు జీవితాన్ని, ఉద్యమ జీవితాన్ని గడిపాడు. అడవి ఉద్యమానికి, మైదాన ఉద్యమానికి మధ్యవర్తిగా నిలిచాడు. సికింద్రాబాద్‌ కుట్రకేసులో ఇరికించబడ్డాడు. అడవుల్లో తిరిగాడు. మన్యం పోరాటం దారుల్లో దీర్ఘకాలిక సాయుధ పోరాట జెండాను ఎగురవేస్తూ ముందుకు సాగాడు. గిరిజనులతో కలిసి పోడు ఉద్యమంలో పాల్గొన్నాడు. 8సంవత్సరాలు జైలు జీవితాన్ని అనుభవించాడు. 
 
ఉమ్మడి కమ్యూనిస్టు పార్టీ నాటి కాలం(1938)లో ఆయన సామర్లకోటలో ఒక పార్టీ కార్యకర్తగా నిలిచాడు. ఆ రోజుల్లో సామర్లకోట పార్టీ కార్యదర్శిగా పనిచేశాడు. 1955లో జరిగిన ఎన్నికలలో కమ్యూనిస్టు పార్టీ అభ్యర్థులను గెలిపించటంలో ఆయన కృషి ఎంతో ఉంది. సీపీఐ నుంచి సీపీఎం చీలిపోయిన తర్వాత 1967 అసెంబ్లీ ఎన్నికలలో సామర్లకోట నియోజకవర్గం నుంచి మార్క్సిస్టు పార్టీ తరఫున పోటీచేసి ఓడిపోయారు. అయినా తానెంచుకున్న పోరు మార్గాన్ని జీవితంలో విడవకుండా ఉన్నాడు. ఆయన పేదల పక్షాన నిలిచాడు. నోరులేని వారికి అండగా ఉన్నాడు. సోమాచారి చండ్రపుల్లారెడ్డి నేతృత్వంలోని సీపీఐఎంఎల్‌ పార్టీలో కొనసాగాడు.

## మరణం
ఆయన 2016 జూన్‌ 6న తుది శ్వాస విడిచారు.
## మూలాలు

## ఇతర లింకులు

వర్గం:1922 జననాలు
వర్గం:2016 మరణాలు
వర్గం:కృష్ణా జిల్లా కమ్యూనిస్టు నాయకులు
వర్గం:కృష్ణా జిల్లా నక్సలైట్లు
వర్గం:కృష్ణా జిల్లా రంగస్థల నటులు
వర్గం:ఆత్మకథ రాసుకున్న ఆంధ్రప్రదేశ్ వ్యక్తులు
నండూరు ప్రసాదరావు

**నండూరి ప్రసాదరావు** (ఎన్.పి.ఆర్ గా సుపరిచితులు) కమ్యూనిస్టు నాయకుడు.అతను భారతదేశంలో కమ్యూనిస్టు ఉద్యమాన్ని నడిపించాడు.అతను భారతదేశ పార్లమెంటులోని రాజ్యసభలో సభ్యునిగా కూడా ఉన్నారు. ఆంధ్రప్రదేశ్ శాసనమండలి సభ్యులుగా కూడా తన సేవలనందించాడు.
## జీవిత విశేషాలు
ప్రసాదరావు జానకీరామయ్య, సుమిత్ర దంపతులకు 1012 సెప్టెంబరు 24 న జన్మించాడు. అతను కమ్యూనిస్టు పార్టీ ఆఫ్ ఇండియా (మార్క్సిస్టు) లో వ్యవస్థాపక సభ్యులు, సెంటర్ ఆఫ్ ఇండియన్ ట్రేడ్ యూనియన్స్ కు కూడా వ్యవస్థాపక సభ్యుడు. ఆయన మరణించే వరకు కమ్యూనిస్టు పార్టీ సభ్యునిగా యున్నారు. అతను బెనారస్ హిందూ విశ్వవిద్యాలయంలో చదువుతున్నప్పుడే భారత స్వాతంత్ర్య సంగ్రామంలో పాల్గొన్నాడు.ప్రసాదరావు పుచ్చలపల్లి సుందరయ్య ప్రేరణతో 1934 లో కమ్యూనిస్టు పార్టీలోనికి చేరాడు.కమ్యూనిస్టు ఉద్యమ స్థాపకులలో ప్రసాదరావు ఒకడు.పుచ్చలపల్లి సుందరయ్య, చండ్ర రాజేశ్వరరావు, హరికిషన్‌సింగ్ సూర్జిత్, మాకినేని బసవపున్నయ్య, ఇతరులతో కలసి ఉద్యమంలో పాల్గొన్నాడు. మునగాలలో రైతు ఉద్యమాన్ని నడిపాడు. తెలంగాణా సాయుధ పోరాటంలో పాల్గొన్నాడు. తెలుగు భాషలో అనేక పుస్తకాలను రాసాడు.1953 నవంబరు 30 నుండి,1956 ఏప్రియల్ 2 వరకు వరకు రాజ్యసభ సభ్యునిగా తన సేవలనందించాడు. అతను సంపన్న కుటుంబంలో జన్మించినప్పటికీ తన సుఖాలను వదలి సన్యాసి జీవితం గడిపాడు.2001 నవంబరు 29 న జబ్బుతో హైదరాబాదులో మరణించాడు.

## మూలాలు

వర్గం:2001 మరణాలు
వర్గం:తెలంగాణ సాయుధ పోరాట యోధులు
వర్గం:రాజ్యసభ మాజీ సభ్యులు
వర్గం:1912 జననాలు
వర్గం:కృష్ణా జిల్లా కమ్యూనిస్టు నాయకులు
వర్గం:కృష్ణా జిల్లా స్వాతంత్ర్య సమర యోధులు
వర్గం:కృష్ణా జిల్లా రాజకీయ నాయకులు